
Kuvan oikeudet Suomen Australiankarjakoirat ry, 2010 


1 Yhteenveto 


Australiankarjakoira on työkoira, joka on jalostettu puolivillin karjan kuljettamiseen Australian ka- 
ruissa oloissa. Kyetäkseen alkuperäiseen työhönsä australiankarjakoiran tulee olla rohkea, luja ja 
älykäs ja sen on oltava voimakas ja sitkeä. Australiankarjakoira ei saa olla liian kookas, koska suuri 
koko karsii nopeutta ja ketteryyttä. Australiankarjakoira ei saa olla liian pieni ja hentorakenteinen, 
sillä se ei kestä kolhuja. Australiankarjakoira ei saa osoittaa minkäänlaisia taipumuksia arkuuteen 
tai pelokkuuteen. Siinä ei saa olla minkäänlaista luonteenheikkoutta, lyhytjännitteisyyttä tai her- 
mostuneisuutta. Australiankarjakoira ei saa missään tapauksessa olla välinpitämätön tai apaatti- 
nen. Jalostuksen tavoitteena on säilyttää käyttöominaisuuksiltaan karjan käsittelyyn soveltuvia 
koiria sekä kehittää palveluskoiriksi sekä monipuolisiksi harrastuskoiriksi soveltuvia terveitä, hyvä- 
luonteisia, vahvahermoisia, rotutyypillisiä, terveliikkeisiä rotumääritelmän mukaisia australiankar- 
jakoiria - siis koiria, jotka kykenevät monipuolisesti työhön. 


Käyttö- ja paimennustaipumukset ja niihin kiinteästi kytkettävät luonnekysymykset kuuluvat tär- 
keimpiin jalostustavoitteisiin. Jalostuksessa tulisi kiinnittää huomiota oikeanlaisen luonteen säily- 
miseen australiankarjakoiralla. On huomioitava samalla myös yhteiskunnan asettamat vaatimukset 
koirien luonteille. Voimakasluonteisten koirien kasvattaminen ja omistaminen vaatiikin tietotaitoa 
koiran yhteiskuntakelpoisuuden aikaansaamiseksi. Lähtökohdiltaan australiankarjakoira voi luon- 
taisesti olla erittäin pidättyväinen, mikäli tällaisella yksilöllä esiintyy lisäksi arkuutta tai muuta 
luonteen heikkoutta saattaa omistajalla olla käsissään pommi, joka räjähtää ikävästi. Kasvattajilla 
onkin suuri vastuu siitä, millaiseen perheeseen kasvattinsa myy ja millaisia koiria käyttää jalostuk- 
seen. 


Toimiakseen käytännön tasolla australiankarjakoirien jalostuksen tavoiteohjelma tarvitsee kasvat- 
tajia, jotka sitoutuvat omassa kasvatustyössään tavoiteohjelmaan. Tavoiteohjelmaan on luotu ne 
yhtenäiset jalostussuunnat, joita kaikkien australiankarjakoiraa kasvattavien tulisi noudattaa. Näitä 
ohjeistuksia noudattamalla pystytään säilyttämään australiankarjakoira australiankarjakoirana; 
käyttöominaisuuksiltaan ja luonteeltaan erinomaisena työkoirana, jonka fyysiset ja psyykkiset 
ominaisuudet riittävät monipuoliseen harrastuskäyttöön sekä rodun alkuperäiseen työhön karjan 
parissa. Geenipohjan kaventuminen on ongelma, johon tulee suhtautua vakavasti. Toisilleen lä- 
heistä sukua olevia koiria ei tulisi käyttää lainkaan jalostukseen ja erilaiset linjaukset tulisi tehdä 
harkiten. Sisäsiitoksen tärkein vaikutus on samojen perintötekijöiden kaksinkertaistuminen (kos- 
kee sekä hyviä että huonoja perintötekijöitä) sekä geenien häviäminen. Oikein asennoitunut jalos- 
tus pyrkii pitämään eläimet mahdollisimman terveinä. Maailmanlaajuisestikin erittäin kapean gee- 
nipohjan takia liiallista karsintaa ei tule kuitenkaan jalostusyksilöitä valittaessa suorittaa, huomio 
tulisi kiinnittää ensisijaisesti koiran ja sen pidon/käytön kannalta vakavimpiin ongelmiin. Lievien 
perinnöllisten vikojen osalta australiankarjakoirien jalostuksen tulisi pyrkiä pitämään tilanne hal- 
linnassa ja parittamaan tällainen koira aina terveen kanssa. Lievempien perinnöllisten vikojen osal- 
ta tilanteen kartoitus ja tieto vikojen yleisyydestä on jatkossa erittäin tärkeää. 


2 Rodun taustaa 
Rodun historia alkoi suunnilleen 1830, kun karjanajaja Timmins risteytti smithfield-rotuisia koiria 


dingon kanssa.1840 rodun kehittymistä vauhditti Thomas Hall risteyttämällä puolestaan lyhytkar- 
vaisia blue merle collieta dingon kanssa. 


TIMMIN'S BITER 


Tämä suku on ensimmäisiä karjakoirasukuja Australiassa. Suku syntyi, kun karjanajaja Timmins 
New South Walesissa risteytti smithfield-koiria dingon kanssa. Smithfield oli hännätön, paksuturk- 
kinen, luppakorvainen, väriltään musta valkoisella merkillä, joka alkoi päästä leviten alas etuosaan. 
Se oli kömpelö koira, joka haukkui liikaa ja kärsi kuumuudesta. Risteytyksillä villikoira dingon kans- 
sa saatiin aikaan kestävämpiä, ketterämpiä koiria, jotka työskentelivät hiljaa ja olivat kovia kinner- 
tämään. 


HALL'N HEELER 


Thomas Hall, joka oli kuuluisaa uudisraivaajasukua, toi noin 1840 kaksi lyhytkarvaista blue merle 
collieta Hunter Valleyhyn New South Walesiin. Colliet olivat tyydyttäviä karjakoiria mutta ne hauk- 
kuivat liikaa ja pyrkivät menemään karjan eteen. Parantaakseen collieiden paimennusominaisuuk- 
sia Australian oloihin hän risteytti ne kesyn dingon kanssa ja sai aikaan koiria, jotka pystyivät käsit- 
telemään villiä karjaa ja kulkemaan tuhansia maileja karun maan äärimmäisissä olosuhteissa kes- 
tävyytensä ja voimakkuutensa ansiosta. Ne paimensivat dingon tyylillä; hiipivät hiljaa karjan taakse 
ja purivat. Koirat olivat väriltään sinisiä tai punaisia. Hall'n heelerit olivat laajasti tunnettuja kar- 
janajajien ja kasvattajien keskuudessa ja Sydneyssä rodulla oli "ei koskaan tule parempaa karja- 
koiraa" titteli. Näitä koiria kasvattivat paitsi Thomas Hall myös hyvin tunnettu karjanajaja suku 
Timmins. 


Oueenslandissa Georg Elliot kokeili myös collien ja dingon risteytyksiä ja tuotti muutaman erin- 
omaisen työkoiran. Halls jatkoi rodun kokeellista kasvatustyötä kuolemaansa 1870 saakka. Koirat 
tunnettiin myös nimillä blue heeler ja Oueensland heeler. Australiankarjakoira on kehittynyt use- 
ammista australialaisista karjanajajakoirista, joihin on jossain vaiheessa kokeiltu myös dalmatia- 
laista, jolloin saatiin koirissa esiin rakkaus hevosia kohtaan sekä vartiointivaistot omaisuutta koh- 
taan. Lisäksi australiankarjakoiran kehitykseen on vaikuttanut bullterrieriristeytys, jonka myötä 
saatiin rohkeampia ja kivunsietokykyisempiä koiria. Tavoitteena oli saada rohkea, kestävä, sitkeä, 
vastustuskykyinen, Australian karuja oloja ja ilmastoa sietävä karjakoira, joka kykeni käsittelemään 
villejä, isoja karjalaumoja. Koiran piti olla älykäs ja hallittavissa oleva. Se ei saanut haukkua pai- 
mentaessaan vaan sen piti hiipiä hiljaa karjan taakse ja paimentaa sitä puremalla. Sen tuli suhtau- 
tua pelottomasti isoon villiin karjaan ja kyetä ketterästi väistelemään eläinten potkuja ja teräviä 
sarvia. Lisäksi sen piti puolustaa isäntäväkensä omaisuutta. 


Robert Kalenskin kirjoittaman ensimmäisen rotumääritelmän hyväksyi Cattle and Sheepdog Club 
of Australia 1903. Australian National Kennel Council hyväksyi rotumääritelmän virallisesti 1963. 
FCI hyväksyi rotumääritelmän 18.11.1985. Suomen Kennelliitto hyväksyi suomenkielisen käännök- 
sen 8.3.1989. 


3 Järjestöorganisaatio ja sen historia 


Suomen Australiankarjakoirat ry:n perustava kokous pidettiin 29.10.1988 ja yhdistys merkittiin 
yhdistysrekisteriin 8.9.1989. Suomen Australiankarjakoirat ry toimii Suomen Kennelliiton ja Suo- 
men Palveluskoiraliiton alaisena rotua harrastavana yhdistyksenä. Yhdistystä perustamassa olivat 
palveluskoiratoiminnasta kiinnostuneet ihmiset ja yhdistyksen perustamisen ensisijaisena tarkoi- 


tuksena oli saada rodulle osallistumisoikeus palveluskoirakokeisiin ja kehittää rotua paimen- ja 
palveluskoirana. Yhdistyksen toiminnan tarkoitus on edistää ja ylläpitää puhdasrotuisten austra- 
liankarjakoirien kasvattamista, jalostusta ja kouluttamista monipuolisena palvelus-, paimen- ja 
harrastuskoirana. Tarkoitustaan yhdistys toteuttaa seuraamalla rodun kehitystä ja tekemällä rotua 
koskevia aloitteita, kirjaamalla ja julkaisemalla terveys-, koe- ja näyttelytuloksia, järjestämällä koi- 
rakokeita ja luonnetestejä. Rodun harrastajille ja arvostelutuomareille järjestetään koulutus- ja 
tiedotustilaisuuksia, julkaistaan tiedotuskanavana jäsenistölle Karjis-lehteä, harrastetaan yleensä 
koulutusta edistävää toimintaa sekä rodun jalostamista. 


Yhdistyksen jalostustoimikunta valvoo ja ohjaa australiankarjakoirien jalostusta. Suomen Austra- 
liankarjakoirat ry:n jalostustoimikunnan toimintaohje on vahvistettu vuosikokouksessa 18.3.2000. 
Yhdistyksen jalostustoimikunta toimii neuvoa-antavana elimenä ja on kaikkien jäsenten käytössä. 
Jalostustoimikunta kerää tietoa koirista jalostusta silmälläpitäen ja jakaa tätä tietoa jäsenistölleen 
ensisijaisesti Sakkry:n internetsivujen ja Karjis-lehden välityksellä. Lisätietoa koirista pyritään 
hankkimaan järjestämällä jalostustarkastuksia, luonnetestejä jne. Jalostustoimikunta auttaa niitä 
kasvattajia jalostusyhdistelmien valinnassa, joiden oma tieto tai taitomäärä ei riitä. Varsinaisia 
suosituksia tai hyväksyntöjä jalostustoimikunta ei anna vaan kasvattajaa pyritään informoinnin 
avulla auttamaan valitsemaan sopiva jalostusyhdistelmä. Yhdistys suorittaa lisäksi pentuvälitystä. 
Välitettäväksi hyväksytään yhdistyksen jäsenten pentueet, joiden vanhemmilla on PEVISA- 
määräysten mukaiset tutkimustulokset ja jotka on kirjallisesti ilmoitettu pentuvälittäjälle. Yhdis- 
tyksellä on monipuolinen pentupaketti kasvattajien avuksi. Yhdistyksen lehdessä julkaistaan viral- 
liset silmätarkastus-, kuulo-, lonkka- ja kyynärpäätutkimustulokset sekä näyttely- ja koetulokset. 


4 Nykytilanne 
4.1 Populaation koko ja rakenne 


Australiassa ja Uudessa Seelannissa rotu on yksi suosituimmista ja USA:ssa australiankarjakoiria 
rekisteröidään yli 1000 vuodessa. Euroopassa on Suomen lisäksi lukumäärällisesti eniten austra- 
liankarjakoiria Ruotsissa ja Saksassa. Muualle Eurooppaan määrällisesti niitä on levittäytynyt tasai- 
sesti, 50 kpl:n molemmin puolin maata kohti. Ensimmäisen australiankarjakoiran toi Suomeen Pau- 
la Riekki vuonna 1984 Ligras kennelistä Ruotsista ja ensimmäinen pentue syntyi Paula Riekin Cra- 
nefield's kenneliin 1985. Alussa koiria tuotiin pääsääntöisesti Ruotsista lisää ja niillä tehtiin erittäin 
ahtaitakin sisäsiitoksia. Myöhemmin koiria tuotiin myös Australiasta, Kanadasta, Saksasta ja 
USA:sta, mikä levensi huomattavasti jalostuspohjaa ja antoi mahdollisuuden ulkosiitospentueille. 
Nykyisin ei ahtaita sisäsiitospentueita ole juuri tehty. Uusia tuonteja kaivataan kuitenkin jatkuvasti 
geenipohjan leventämiseksi. Suomalaisten kasvattamia australiankarjakoiria on viety tasaisesti 
vuosittain ulkomaille jalostuskoiriksi kantamme melko hyvän terveyden ja terveen rakenteen 
vuoksi. Australiankarjakoira ei ole jakautunut työ- ja näyttelylinjoihin. 


Taulukko 1 Australiankarjakoirien rekisteröinnit 2000-2010 


vuosi — [2000 ]2001 | 2002 | 2005 | 2004 |2005 |2006 | 2007 | 2008 [2005 |2010) 
Tuon 2 3 6 1 1 2 68 RA 


YHTEENSÄ |43 025 49 39 44 ja0 13 3 m jä 18 


Taulukko 2. 15 eniten käytettyä urosta vuosina 1995-2010. 


Jalostusurokset Tilastointiaikana 2. | 2. Polvessa — | | Yhteensä — | 
39 


1 | Reddenblu's Gunpowder 1998 6,75% | 7% 
i. Reddenblu's the Proclaimer 
e. Reddenblu's Fast as You 
Kurpas' Jump Back Jack 1994 4,15% | 11% 

i. Heelerhill W F Cody 


e. BIS Speckled Snow 


Cattlefarm's Bluedance 1995 3,63% | 15% 
i. Reddenblu's the Proclaimer 


e.Adavale Stylish Lass 


Cattlefarm's Blue Rock Boots 1996 3,63% | 18% 
i. Turella Blue Stetson 


e. Reddenblu's Navaho Rug 


Adavale Red Revenge 1993 3,46% | 22% 
i. Duroon Red Deke 

e.Adavale Red Princess 
Cattlefarm's Pepperone 1991 2,94% | 25% 
i. Cranefield's Red Ruka 

e. Cranefield's Blue Ipanema 
Hauenkuonon Aspi 1995 2,60% | 27% 


i. Kohon Akvavitix 


e.Sadepisara Alatar 


e.Pavesi Blue Wind 


Cattlefarm's Blue Dynamo 1997 2,42% | 32% 
i. Cattlefarm's Blue Rock Boots 
e.Turella Blue Dynamite 
Cranefield's Lad Of Dingo 1995 


i. Adavale Red Revenge 


2,25% | 34% 


e.Cranefield's Palaria Dingo 


Cattlefarm's Blue Hattah 1999 
i. Cattlefarm's Blue Dynamo 


2,25% | 37% 


e.Cattlefarm's Gold Bonus 


Cattlefarm's Soul Brother 2003 
i. Reddenblu's Gunpowder 


2,08% |39% 


e.Cattlefarm's True Blue Lass 
Wallaroo Frodo Baggins 2001 2,08% | 41% 
i. Wallaby Ouarrawil Ouilpie 
e.Wallaroo Balefire Blue Bounty 
Cattlefarm's Hoped Blue Boy 1997 
i. Cattlefarm's Blue Rock Boots 
e.Cattlefarm's Wild Wilma 


2,08% | 43% 


en 
Windwarrior's Masterhood 2003 15 2,60% | 30% 
i. Windwarrior's Blue Highlander 

N |. 


Pavesi Blue Jonguest 1996 


i. Pavesi Blue Jenderra 


e.Pavesi Blue Bessy 


18:a eri urosta on käytetty tuottamaan 50 prosenttia ajanjakson pentueista. 


Taulukko 3 15 eniten käytettyä narttua vuosina 1995-2010. 


Jalostusnartut Tilastointiaikana Toisessa eki Yhteensä 


J] 


Adavale Stylish Lass 1993 4,84% 
i. Duroon Red Deke 
e.Adavale Red Princess 
Cattlefarm's Wild Wind 1997 3 | 20 3,46% 20 
i. Cattlefarm's Blue Rock Boots 
e. Cattlefarm's Wild Wilma 
Cattlefarm's Wild Wilma 1995 3 |17 2,94% 17 
i. Reddenblu's the Proclaimer 
e. Adavale Stylish Lass 
Cossaks Rock'n'Roll 2001 2 17 2,94% | 3 17 
i. Cattlefarm's Blue Dynamo 
e. Cossaks Legacy of Jaila 
Pavesi Miss Aussie 1996 16 2,7171% 16 
i. Maverricks Rampant Fury 
e. Pavesi Blue Jemma 
Arctic Blue Bullit Star 1998 3 15 2,60% |1 15 
i. Kurpas' Jump Back Jack 
e. Cattlefarm's Blue Arrow 

7 | Cossaks Naroona 1998 3 | 14 2,42% 14 
i. Cattlefarm's Bluedance 
e. Cranefield's Jungle Jaila 
Cossaks Legacy Of Jaila 1994 2 |14 2,42% 14 
i. Secret Admirer's Alibaba 
e. Cranefield's Jungle Jaila 
Cattlefarm's Blue Hannah 2002 3 |14 2,42% 14 
i. Cattlefarm's Blue Hattah 
e. Cattlefarm's Wild Wilma 

10 | Lebensberuf Zirkon Zidane 2004 3 |13 2,25% |1 13 
i. Lebensberuf Nett Neperi 
e. Cossaks Ninna-Mincka 

11 | Cossaks Unigue Beauty 2004 3 |13 2,25% |2 13 
i. Cattlefarm's Sir Fristboss 
e. Cossaks Naroona 

12 | Cattlefarm's True Blue Lass 1997 |2 |13 2,25% 13 
i. Kurpas' Jump Back Jack 
e. Adavale Stylish Lass 


Pavesi Blue Wind 1998 

i. Pavesi Blue Jenderra 

e. Pavesi Blue Jamaine 

Finntrix Blue Rita 1992 

i. Ligras Blue Mascot of Sweden 

e. Cranefield's Witching Dingo 
Cranefield's Inka Kultakukka 1992 
i. Cranfield”'s Monday Morning 


e. Ligras Kikki Fleur Bleue 


Kuten yllä olevista tilastoista voidaan huomioida, on australiankarjakoirien jalostus ollut Suomessa 
melko kapealla pohjalla. Useat käytetyimmät koirat ovat toisilleen läheistä sukua, ja rodun pie- 
neen populaation nähden on joitain koiria käytetty erittäin runsaasti. Myönteistä on kuitenkin se, 
että käytetyimmät koirat ovat melko pitkälti 90-luvulla syntyneitä koiria, ja nykyistä koirakantaa on 
käytetty rodun populaatioon nähden kohtuullisemmin. Yhden koirayksilön pentumääriin tulee 
kuitenkin jatkossakin kiinnittää huomiota. Aiemmin yleisiä uusintayhdistelmiä ei viimevuosina ole 
tehty ja niiden tekemistä suositellaan jatkossakin vältettäväksi populaation monipuolisuuden tur- 
vaamiseksi. 


Käytetyimpien koirien listalla on sekä suomalaissyntyisiä koiria, että tuontikoiria. Pelkän pen- 
tuemäärän lisäksi on hyvä kiinnittää huomiota siihen, kuinka paljon koiralla on toisessa polvessa 
jälkeläisiä. Käytetyimmät koirat näkyvät nykypopulaatiossa 3-5 sukupolven päässä, ja jalostusvalin- 
toja tehtäessä tämä on hyvä ottaa huomioon. Vähän jalostusmateriaalin runsas ja kapea käyttö 
aikaisemmin rodun historiassa vaikeuttaa nykypäivän jalostusvalintoja, ja selkeä tarve tuontikoiri- 
en käyttöön on. Tuontien liiallinen käyttö ei kuitenkaan ole myöskään toivottavaa. Rodun pienilu- 
kuisuuden takia Suomen australiankarjakoirat ry:n jalostustoimikunta suosittelee, että urosta käy- 
tetään sen elämän aikana korkeintaan kolme kertaa jalostukseen; nartuille suositellaan korkein- 
taan kahta pentuetta. Monimuotoisuutta turvaava rajoitus yksittäisen koiran elinikäiselle jälke- 
läismäärälle on pienilukuisissa roduissa 5 % suhteessa rodun neljän vuoden rekisteröinteihin. Aust- 
raliankarjakoira on rekisteröintimäärältään pienilukuinen rotu, ja 5 % neljän vuoden rekisteröin- 
neistä on n. 7 pentua. Tämä tulee muistaa jalostuspäätöksiä tehtäessä. 


Aiemmassa jalostuksen tavoiteohjelmassa oli 40 pentua määritelty siitosmatadorin rajaksi, ja tätä 
määrittelyä noudattaen matadoreja ei siis australiankarjakoirissa ole Suomessa esiintynyt. Tosiasi- 
allisesti rodussa on esiintynyt siitosmatadoreja ja yksittäisten urosten liikakäyttöä. Jo 20-30 jälke- 
läistä yksittäiselle koiralle on rodun pienilukuisuuden huomioiden aivan liikaa. Käytännössä suo- 
malaissyntyisten koirien takana on pitkälti samoja koiria, ja vaikka näiden ensimmäisen polven 
jälkeläismäärä ei ylitä aiemman jalostuksen tavoiteohjelman rajaa, voidaan yhden yksilön toistu- 
vaa käyttöä pitää ei-toivottuna populaation pieneen kokoon nähden. 


4.1.1 Perimän monimuotoisuus ja jalostuspohja 


Rodun perinnöllinen monimuotoisuus tarkoittaa sen geeniversioiden (alleelien) runsautta. Puhu- 
taan myös jalostuspohjan laajuudesta. Mitä monimuotoisempi rotu on, sitä useampia erilaisia ver- 
sioita sillä on olemassa samasta geenistä. Tämä mahdollistaa rodun yksilöiden geenipareihin hete- 
rotsygotiaa, joka antaa niille yleistä elinvoimaa ja suojaa monen perinnöllisen vian ja sairauden 


puhkeamiselta. Monimuotoisuus on tärkeää myös immuunijärjestelmässä, jonka geenikirjon ka- 
peneminen voi johtaa esimerkiksi tulehdussairauksiin, autoimmuunitauteihin ja allergioihin. Jalos- 
tus ja perinnöllinen edistyminenkin ovat mahdollisia vain, jos koirien välillä on perinnöllistä vaihte- 
lua. 


Suurilukuinenkin koirarotu on monimuotoisuudeltaan suppea, jos vain pientä osaa rodun koirista 
ja sukulinjoista on käytetty jalostukseen tai jos rodussa on koiria, joilla on rodun yksilömäärään 
nähden liian suuret jälkeläismäärät. Tällaiset koirat levittävät geeniversionsa vähitellen koko ro- 
tuun, jolloin jostakin yksittäisestä geeniversiosta saattaa syntyä rodulle uusi tyyppivika tai -sairaus. 
Vähitellen on vaikea löytää jalostukseen koiria, joilla ei tätä geeniversiota ole. 


Ihannetilanteessa jalostuksesta ei suljeta pois enempää kuin 50 % pentueista tai enempää kuin se 
rodun osuus, joka saadaan jakamalla luku 2 rodun keskimääräisellä pentuekoolla. Jos rodun pen- 
tuekoko on vaikkapa 5, jalostukseen tulisi käyttää 40 % rodun koirista. 


Monimuotoisuutta turvaava rajoitus yksittäisen koiran elinikäiselle jälkeläismäärälle on pienilukui- 
sissa roduissa 5 % ja suurilukuisissa 2-3 % suhteessa rodun neljän vuoden rekisteröinteihin. Austra- 
liankarjakoira on rekisteröintimäärältään pienilukuinen rotu, ja 5 % neljän vuoden rekisteröinneis- 
tä onn. 7 pentua. 


Jos rodussa rekisteröidään neljän vuoden aikana keskimäärin 1000 koiraa, ei yksittäinen koira saisi 
olla vanhempana useammalle kuin 20-50 koiralle. Yhdessäkään rodussa ei yhdellä yksilöllä saisi 
olla enempää kuin 100 jälkeläistä. Toisen polven jälkeläisiä koiralla saisi pienilukuisissa roduissa 
olla korkeintaan 10 % ja suurilukuisissa 4-6 % suhteessa neljän vuoden rekisteröinteihin. 


4.1.2 Sukusiitos 


Sukusiitoksessa uros ja narttu ovat toisilleen läheisempää sukua kuin serkukset. Sukusiitosaste tai - 
prosentti on todennäköisyys sille, että satunnaisesti valittu geenipari sisältää geenistä kaksi samaa 
alleelia (versiota), jotka ovat molemmat peräisin samalta esivanhemmalta. Saman esivanhemman 
tietty alleeli on siis tullut koiralle sekä isän että emän kautta. Tällainen geenipari on homotsygoot- 
tinen ja identtinen. Ilman sukusiitosta suurin osa yksilöiden geenipareista on heterotsygoottisia, 
jolloin haitalliset, resessiiviset alleelit pysyvät vallitsevan, normaalin alleelin peittäminä. 


Koiran sukusiitosaste on puolet sen vanhempien välisestä sukulaisuussuhteesta. Isä-tytär - 
parituksessa jälkeläisten sukusiitosaste on 25 %, puolisisarparituksessa 12,5 % ja serkusparitukses- 
sa 6,25 %. Sukusiitos vähentää heterotsygoottisten geeniparien osuutta jokaisessa sukupolvessa 
sukusiitosasteen verran, joten esimerkiksi puolisisarparituksessa jälkeläisten heterotsygotia vähe- 
nee 12,5 %. Myös todennäköisyys haitallisten resessiivisten ongelmien esiintuloon on puolisisarpa- 
rituksessa 12,5 %. 


Koirilla on rotuja muodostettaessa käytetty runsaasti sukusiitosta. Sukusiitoksella pyritään tuotta- 
maan tasalaatuisia ja periyttämisvarmoja eläimiä. Jos huonot alleelit esiintyvät kaksinkertaisina 
sukusiitoksen ansiosta, niin mikseivät hyvätkin. Toisaalta sukusiitettykin eläin siirtää vain puolet 
perimästään jälkeläisilleen, jolloin edulliset homotsygoottiset alleeliyhdistelmät purkautuvat. Li- 


säksi jokainen yksilö kantaa perimässään useita haitallisia alleeleja, joiden todennäköisyys tulla 
esiin jälkeläisissä kasvaa sukusiitoksen myötä, joten turvallisia sukusiitosyhdistelmiä ei ole. 


Tutkimuksissa on todettu sukusiitoksen haittavaikutusten alkavan näkyä eläimen sukusiitosasteen 
ylittäessä 10 %. Silloin todennäköisyys hedelmällisyyden ja elinvoiman heikkenemiseen kasvaa, ja 
nähdään esimerkiksi lisääntymisvaikeuksia, pentukuolleisuuden nousua, pentujen epämuodostu- 
mia, vastustuskyvyn heikkenemistä sekä tulehdus- ja allergia-alttiutta. Ilmiötä kutsutaan sukusii- 
tostaantumaksi. Jos sukusiitosaste kasvaa hitaasti monen sukupolven aikana, haitat ovat pienem- 
mät kuin nopeassa sukusiitoksessa eli lähisukulaisten yhdistämisessä. 


Sukusiitosasteen suuruus riippuu laskennassa mukana olevien sukupolvien määrästä, joten vain 
sellaisia sukusiitosasteita voi verrata keskenään, jotka on laskettu tismalleen saman taustainfon 
perusteella. Jalostuksessa suositellaan neljän-viiden sukupolven perusteella lasketun sukusiitosas- 
teen pitämistä alle 6,25 %. 


Taulukko 4 Sukusiitosprosenttien kehitys 1995-2010 
Sukusiitosprosenttien vuosittainen kehitys 1995-2010 


(Syntyneiden pentujen sukusiitosprosenttien keskiarvo) 
6 sukupolvea 


9,96 
ul kA 6.96 JA 
5,84 539 59% Ro 
| | 46 401 4,35 3,97 
2,63 231 
1 |||| E 


1995 1996 1997 1998 1999 2000 2001 2002 2003 2004 2005 2006 2007 2008 2009 2010 


Vuosi 


4.1.3 Tehollinen populaatiokoko 


Tehollinen populaatiokoko on laskennallinen arvio rodun perinnöllisestä monimuotoisuudesta. 
Rodun monimuotoisuutta voidaan arvioida myös molekyyligeneettisesti, esimerkiksi immuunijär- 
jestelmää säätelevien DLA-haplotyyppien lukumäärän ja heterotsygotian perusteella. 


Tehollinen koko kertoo kuinka monen yksilön geeniversioita tietyssä rodussa tai kannassa on. Esi- 
merkiksi lukema 50 tarkoittaa, että rodun perinnöllinen vaihtelu koostuu 50 eri koiran geeniversi- 
oista. Mitä pienempi tehollinen koko, sitä nopeammin rodun sisäinen sukulaisuus kasvaa, ja su- 
kusiitoksen välttäminen vaikeutuu. 


Tehollinen koko arvioidaan aina sukupolvea kohden. Sukupolven pituus on seurakoirilla neljä ja 
käyttökoirilla viisi vuotta. Nyrkkisääntönä on, että tehollinen koko on enimmillään neljä kertaa 


jalostukseen käytettyjen, eri sukuisten urosten lukumäärä. Paras tapa arvioida tehollista populaa- 
tiokokoa perustuu rodun keskimääräisen sukusiitosasteen kasvunopeuteen. Jos aineisto ei ole su- 
kupuiltaan tarpeeksi täydellinen, voidaan käyttää jalostuskoirien lukumääriin perustuvaa lasken- 
taa, joka on käytössä myös Suomen Kennelliiton jalostustietojärjestelmässä Koiranetissä. Tämä 
antaa kuitenkin tehollisesta koosta suuren yliarvion, koska siinä oletetaan, etteivät jalostuskoirat 
ole toisilleen sukua ja että niillä on tasaiset jälkeläismäärät. 


Jos sukusiitosasteen kasvunopeuteen perustuva tehollinen koko on alle 50 - 100, rodusta häviää 
geeniversioita niin nopeasti, ettei luonto pysty tasapainottamaan tilannetta. Silloin on keskityttävä 
säilyttämään mahdollisimman monen yksilön geenejä käyttämällä niitä kertaalleen jalostukseen. 
Toisaalta suurimmalla osalla roduistamme on kantoja myös ulkomailla, jolloin voi olla mahdollista 
tuoda maahamme ”uutta verta”. Monella rodulla ulkomailta ei kuitenkaan ole saatavissa sen eri- 
laisempaa geenimateriaalia kuin kotimaastakaan. 


Taulukko 5 Australiankarjakoirien populaation tehollinen koko 1995-2010 


Tehollinen populaatiokoko vuosittain Suomessa 
1995-2010 


1995 1996 1997 1998 1999 2000 2001 2002 2003 2004 2005 2006 2007 2008 2009 2010 


Australiankarjakoirien tehollinen koko Suomessa on pysynyt koko ajan alle 50:ssä, ja jalostuksessa 
tulisikin pyrkiä säilyttämään olemassa olevia geenejä ja käyttämään mahdollisimman monipuoli- 
sesti eri koiria jalostukseen, vain harvoihin yksilöihin perustuva jalostus ja liian tiukat rajoitukset 
koirien jalostuskäytölle eivät paranna australiankarjakoirakantamme tehollista kokoa. Tuontikoirat 
helpottavat tilannetta jonkin verran, ja järkevillä jalostusvalinnoilla Suomen kantaan nähden uutta 
verta on saatavissa. Rodun geneettisen monipuolisuuden vaaliminen pelkästään Suomesta käsin 
on kuitenkin haastavaa, siitosmatadorien käyttö ulkomailla (Australiassa, Amerikassa ja Keski- 
Euroopassa) on ollut ja on edelleenkin melko yleistä, uusintayhdistelmiä tehdään ja koirien jälke- 
läismäärille ei aseteta rajoituksia. 


4.2 Luonne- ja käyttöominaisuudet 


4.2.1 Luonnetestaus 

Australiankarjakoiria on luonnetestattu vuodesta 1988 lähtien. Luonnetesti on käynyt läpi uudis- 
tuksia, vuosien 1996 ja 2007 alussa ovat astuneet voimaan päivitetyt luonnetestisäännöt lomak- 
keineen. Tulokset testien välillä ovat edelleen vertailukelpoisia (Koiramme 4/2007). 


Australiankarjakoirilla luonnetesti on hyväksytty kun se saavuttaa vähintään +75 pistettä, ja koira 
on saavuttanut vähintään arvosanan + 1 terävyydessä, hermorakenteessa ja luoksepäästävyydessä 
sekä arvosanan + laukauspelottomuudesta. Jos testi joudutaan keskeyttämään tai muut ehdot 
eivät täyty, on testitulos hylätty. Hylätyn testituloksen saanut koira saa uusia testin yhden kerran, 
vähintään 6 kk edellisestä testistä. 


Taulukko 6 Luonnetestatut australiankarjakoira 1988-2010 sääntövuosittain 


Sääntövuosi hyväksytty | hylätty | laukausalttiita % -osuus aikavälin 
rekisteröinneistä 


= -.-.---—- — 
yhteensä [250 28 0.80 H i 88 


Taulukko 7 Testattujen australiankarjakoirien testitulosten jakautuminen osa-alueittain. 


oskavet 0 |3 ja ja ja 002 0 J jyh 
TERÄVYYS 1% 1% 0% 60% 6% 32% 100 % 
PUOLUSTUSHALU 0% 1% 15% 28% 13% 43% 100 % 
LAUKAUSVARMUUS | als |änyisä kokematon hyväksyy varma 
1 j9% jo joa jan [sx j100% 


Taulukko 8 Luonnetestattujen australiankarjakoirien henkiset ominaisuudet — nykytilanne ja tavoite 
NYKYTILANNE TAVOITE 


Toimintakyky: KOHTUULLINEN 
KOHTUULLINEN HYVÄ 


Terävyys: 
PIENI ILMAN JÄLJELLEJÄÄVÄÄ HYÖKKÄYSHALUA | PIENI ILMAN JÄLJELLEJÄÄVÄÄ HYÖKKÄYSHALUA 


Puolustushalu: SUURI, HILLITTY 
KOHTUULLINEN HILLITTY KOHTUULLINEN, HILLITTY 

Taisteluhalu: SUURI 
Hermorakenne: 
Temperamentti: 


Kovuus: 
HIEMAN PEHMEÄ KOHTUULLISEN KOVA 


Luoksepäästävyys: 
HYVÄNTAHTOINEN LUOKSEPÄÄSTÄVÄ AVOIN 
Laukausvarmuus: 


Testattujen australiankarjakoirien osa-alueiden keskiarvojen mukainen loppupistemäärä on +172. 
Pistekeskiarvo testatuilla australiankarjakoirilla on 148. Tehdyt luonnetestit edustavat vain osaa 
australiankarjakoirakannasta. Erityisesti tulisi jalostusvalinnoissa kiinnittää huomiota työkoiralle 
tärkeisiin ominaisuuksiin: hermorakenteeseen, toimintakykyyn ja taisteluhaluun. Australiankarja- 
koiran tulisi saada vähintään plus-arvo kaikista osa-alueista. Luonnetesti sopii australiankarja- 
koirille hyvin luonteen mittariksi. Suomen australiankarjakoirat ry on useina vuosina järjestänyt 
luonnetestejä, kerää ylös ja julkaisee luonnetestitulokset osa-alueineen ja pyrkii kannustamaan 
australiankarjakoirien omistajia testauttamaan koiriaan informoinnin avulla ja asettamalla järjes- 
tämiinsä testeihin australiankarjakoirat etusijalle, olisi tärkeää saada mahdollisimman suuri osa 
kannasta luonnetestattua. Testikäyntien määrä onkin viime vuosina ollut nousussa. 


Australiankarjakoiran vahvuudet luonnetestin valossa ovat toivotunlainen, vilkas ja oikea-aikaisesti 
reagoiva temperamentti, pieni terävyys, kohtuulliset hermorakenteet ja luoksepäästävyys. Uu- 
simman sääntömuutoksen myötä luoksepäästävyyden arvosana +2 on lisääntynyt suhteessa aikai- 
sempiin sääntövuosiin. +2a, aavistuksen pidättyväinen kuvaa melko hyvin karjakoiran tyypillistä 
tapaa suhtautua vieraisiin ihmisiin, tavoite on kuitenkin jalostuksessa pyrkiä mieluummin avoi- 
meen, kuin pidättyväiseen suuntaan. Laukausvarmojen osuus on pysynyt melko lailla samanlaisena 
kahden viimeisen sääntökauden aikana. 


Jalostuksessa tulisi kiinnittää huomiota erityisesti toimintakyvyn ja pehmeyden väliseen yhteyteen. 
-1 toimintakyky näyttää australiankarjakoirilla liittyvän melko vahvasti -2:n pehmeyteen ja nämä 
arvosanat kerääntyvät usein samoille koirille. Karjakoiran rotumääritelmään verrattaessa liiallinen 
pehmeys ja toimintakyvyttömyys, eli rohkeuden puute ovat virheitä. Lisäksi taisteluhaluun tulisi 
kiinnittää huomiota, sillä se on työ- ja harrastuskoiralle tärkeä moottori. Karjakoiralla tulisi olla 
työ- ja harrastuskoria ja olla luonteeltaan sellainen että harrastaminen sen kanssa onnistuu. Pelk- 
kää luonnetestiä ei tule pitää jalostusyksilön valinnan kriteerinä, mutta sitä tulisi käyttää hyödyksi 
kartoittaessa mitä heikkouksia ja vahvuuksia jalostusyksilöllä on ja miten niitä voisi pyrkiä tasapai- 
nottamaan sopivalla jalostuskumppanin valinnalla. Tärkeämpää kuin käyttää vain ns. ”hyviä luon- 

netestipisteitä” saaneita koiria on käyttää testattuja koiria, ja tehdä jalostuspäätökset käyttäen 
hyväksi sitä tietoa mitä luonnetesti koiran ominaisuuksista antaa. 


Paimennustaipumuskoe luonnetestin rinnalla selvittäisi paremmin oikeanlaista luonnetta austra- 
liankarjakoirille, sillä paimenkoiran tulee kyetä myös omiin päätöksiin. Australiankarjakoira on 
pidättyväinen mutta nyky-yhteiskunta vaatii, että se on kuitenkin käsiteltävissä oleva. Ihmisarkuus 
ei ole hyväksyttävää eikä sellaista koiraa saa käyttää jalostukseen. On tunnettava ero pidättyväisen 
ja aran koiran välillä. Myös koiran arkikäytöstä tulee arvioida sen jalostuskäyttöä harkittaessa. Jos 
koiralla on sellaisia käytösongelmia tai luonteen ylilyöntejä, jotka haittaavat selkeästi arkielämää, 
ei tällaista koiraa saa käyttää jalostukseen. Karkeasti tämmöisinä voidaan pitää liikaa pelokkuutta, 
eroahdistusta tai liiallista aggressiivista käyttäytymistä. Tulee myös ottaa huomioon koiran 
elinympäristön ja koulutuksen vaikutus koiran käytökseen. 


Rodun kantautuessa maahan yksilöt koettiin haastavina, ne käyttäytyivät kiihkeästi ja olivat usein 
muita koiria kohtaan aggressiivisia sekä vieraita ihmisiä kohtaan pidättyväisiä. Karjakoira on tem- 
peramenttinen ja nopealiikkeinen koira, jolla on taipumusta epäsosiaaliseen käytökseen. Pennun 
sosiaalistamiseen tuleekin kiinnittää huomiota ja karjakoiralle tarjota paljon hyviä kokemuksia vie- 
raista koirista ja ihmisistä. Tätä ei kenties rodun alkuaikoina tarpeeksi tiedostettu. Lisäksi austra- 
liankarjakoira tulee kouluttaa. Palveluskoiralle ominaisena se tarvitsee peruskoulutuksen. Koulu- 
tusmetodit ovat myös muuttuneet rodun saapumisen alkuajoista, liian alistava tai kovakourainen 
koulutustyyli ei sovi australiankarjakoiralle, vaikka se tarvitseekin jämäkät rajat. Ei ole myöskään 
tarpeeksi tietoa alkuaikojen koirien terveydestä, jotta haastavasta käytöksestä voisi syyttää yksise- 
litteisesti niiden luonteita, koirat ovat saattaneet käyttäytyä haastavasti erilaisten fyysisten vikojen 
vuoksi. Esimerkiksi selkäsairauksien varalta koiria ei juurikaan ennen 2000-lukua ole tutkittu. 


Yksi syy haastaviksi koettuihin luonteisiin saattoi olla myös se, että rodun alkuaikoina valinnanva- 
pautta jalostusyksilöiden valinnassa ei samalla tavalla ollut kuin nykyään. Jalostukseen käytettiin 
myös sellaisia koiria, joiden luonteissa esiintyi ylilyöntejä. Kaikkinensa tieto koirien luonteesta, 
koirien käyttäytymisestä, jalostuksen merkityksestä luonteelle ja lisääntynyt tieto rodun erityispiir- 
teitä ovat antaneet uusille australiankarjakoiran omistajille enemmän keinoja ja näkemystä siitä, 
mitä karjakoira tarvitsee. 


Australiankarjakoirien luonteet ovat pääsääntöisesti hyviä. Karjakoira ei kuulu sosiaalisimpien ro- 
tujen joukkoon, niillä esiintyy pidättyväisyyttä vieraita ihmisiä kohtaan ja lisäksi aikuiset koirat ei- 
vät välttämättä tule toimeen lauman ulkopuolisten koirien kanssa. Karjakoira on toimelias koira, 
joka tarvitsee liikuntaa ja tekemistä johon toiminnantarvettaan purkaa. Turhautuessaan karjakoira 
voi kehittää erilaisia käytösongelmia, kuten remmirähjäys tai yksin jäädessä tuhoaminen. Koulutet- 
tu, tasapainoista elämää viettävä australiankarjakoira on nykyiselläänkin monipuolinen ja miellyt- 
tävä työ- ja harrastuskoira. 


Äkilliset muutokset koiran käytöksessä tulee aina ottaa vakavasti. Luonteen heikkouksien lisäksi 
erilaisia käytösongelmia voivat aiheuttaa myös kipu tai muut fyysiset sairaudet, vääränlainen ym- 
päristö jossa koiralla ei ole mahdollista toteuttaa liikunnan- tai toiminnantarvettaan sekä väärän- 
lainen koulutus. 


Taulukko 9 Luonnetestit vuosittain. 

m Hyväksytty 


m Hylätty 


1995 1996 1997 1998 1999 2000 2001 2002 2003 2004 2005 2006 2007 2008 2009 2010 


4.2.2 Paimennustaipumuskokeet 
Australiankarjakoirilla ei ole tällä hetkellä paimennustaipumusten testaamiseen koetta Suomessa. 
4.2.3 Palvelus ja pelastuskoirakokeet 


Palveluskoirakokeet 


Taulukko 10 Palveluskoirakoekäynnit 2000-2010 


kouLurustumus 1 1 
8 je 


PALVELUSKOIRIEN ETSINTÄKOE 
PALVELUSKOIRIEN ERIKOISJÄLKI Eu 


PALVELUSKOIRIEN SUOJELUKOE 


Australiankarjakoira sai palveluskoiraoikeudet vuonna 1990 ja samana vuonna ensimmäinen koira 
jo kilpailikin hakukisoissa. Vuonna 1999 osallistui ensimmäinen australiankarjakoira käyttäytymis- 
kokeeseen (BH). Vuonna 2000 käyttäytymiskokeen suorittamisesta tuli pakollinen esikoe kaikkiin 
palvelus- ja pelastuskoirakokeeseen. 39 eri koiraa on kilpaillut palveluskoirakokeissa. Australian- 
karjakoira saavuttaa käyttövalion arvon saatuaan samasta palvelus- tai pelastuskoira (IPOR) koela- 
jista 3 kertaa 1-tuloksen tai vähintään arvosanan erittäin hyvä, joka on vähintään 90% maksimi 
pistemäärästä, lajin ylimmässä luokassa, vähintään kahden eri kalenterivuoden aikana ja vähintään 
kahdelta eri tuomarilta. Koiralla tulee olla näyttelystä vähintään laatuarvosana ”hyvä”. 


Pelastuskoirakokeet 


Taulukko 12 Pelastuskoirakoekäynnit 2000-2010 

Pelastuskoiratoiminta on humanitaarista työtä hädässä olevan lähimmäisen auttamiseksi. Pelas- 
tuskoirat etsivät eksyneitä metsistä ja maastoista tai loukkaantuneita sortuneista rakennuksista. 
Pelastuskoiran tulee hallita vähintään kaksi etsintämuotoa seuraavista: jäljestäminen, maastoet- 
sintä (haku) ja raunioetsintä. Koirien koulutustaso todetaan pelastuskoirakokeissa, joissa oleellisin- 
ta on erinomainen vainutyöskentely. Koe käsittää tottelevaisuusosuuden ja jonkin edellä mainitus- 
ta kolmesta lajista. 


Pelastuskoirakokeissa australiankarjakoiria on käynyt vuosina 2000-2010 8 eri australiankarja- 
koiraa. Hyväksyttyjä suorituksia A tai B -kokeista on yhteensä 14 kappaletta. Kansallisissa pelas- 
tuskoirakokeissa ei koesuorituksista anneta pisteitä vaan tuomari arvioi koiran suorituksen joko 
hyväksytyksi tai ei hyväksytyksi. 


4.2.3.1 Vesipelastuskokeet 


Taulukko 13 Vesipelastuskoekäynnit 2004-2010 

Australiankarjakoirien ensimmäinen vesipelastuksen sovelluskoe suoritettiin vuonna 2004. Vesipe- 
lastusvalioita rodussa on yksi. Koira saavuttaa vesipelastusvalion arvon kun sillä on kolme 1-tulosta 
vesipelastuskokeen voittajaluokasta sekä vähintään laatuarvosana ”hyvä” näyttelystä. Voittajaluo- 
kassa australiankarjakoiria on kilpaillut kaksi. Yhteensä 4 koiraa on kilpaillut vesipelastuksessa 


4.2.4 Tottelevaisuuskokeet 


Tottelevaisuuskokeissa australiankarjakoiria on käynyt vuodesta 1989 lähtien. Lajin suosio on ollut 
vakaata ja se on osallistujamäärältään suosituin harrastuslaji rodun keskuudessa. Australiankarja- 
koiria kilpailee kaikissa tottelevaisuuskokeen luokissa. Yhteensä 75 eri koiraa on osallistunut totte- 
levaisuuskokeisiin. Tottelevaisuusvalioita rodussa on kaksi kappaletta. Koira saa tottelevaisuusvali- 
on arvon, kun sillä on 3 x 1. palkinto tottelevaisuuskokeen erikoisvoittajaluokassa vähintään kah- 
den eri palkintotuomarin arvostelemana sekä vähintään laatumaininta "hyvä" näyttelyssä. 


Taulukko 14 Tottelevaisuuskokeiden koulutustunnukset 1988-2010 

Taulukko 15 Tottelevaisuuskoekäynnit 2000-2010 

4.2.5 Agilitykilpailut 


Taulukko 16 Agilitykilpailukäynnit 2000-2010 


Agilityssä australiankarjakoiria on käynyt vuodesta 1993 lähtien. Australiankarjakoiria kilpailee 
jokaisessa agility-luokassa, sekä kahdessa eri säkäluokassa säkäkorkeuden mukaan. Maxi-luokassa 

kilpailevat koirat ovat säkäkorkeudeltaan 43 cm tai yli, medi-luokassa kilpailevat alle 43 cm, mutta 
yli 35 cm korkeita. Suurin osa australiankarjakoirista kilpailee maxi-luokassa. 


37 eri koiraa ovat 1993-2010 loppuun mennessä suorittanut 1258 kilpailusuoritusta, kaikkia vuo- 
den 2010 tuloksia ei kuitenkaan vuoden 2010 loppuun mennessä ole julkaistu. Agility-valioita aust- 
raliankarjakoirissa on yksi kappale. Koira saa Suomen agilityvalion arvon, kun sillä on agilitykilpailu- 
jen korkeimmassa tasoluokassa kolme agilitysertifikaattia kolmelta eri agilitytuomarilta. Ensimmäi- 
sen ja viimeisen sertifikaatin välillä tulee olla vähintään yksi (1) vuosi ja yksi (1) päivä. Lisäksi koiran 
tulee olla palkittu näyttelyssä vähintään arvosanalla ”hyvä” aikaisintaan 15 kuukauden ikäisenä. 


Kuten voidaan näistä edellänäkyvistä taulukoista huomioida, on australiankarjakoira monipuolinen 
harrastuskoira. Harrastajamäärät ovat silti jokaisessa lajissa vähäisiä, eikä kovin tarkkoja johtopää- 
töksiä koirien koetulosten perusteella voi koirien koulutettavuudesta vetää. 


4.3 Terveys 
4.3.1 PEVISA-ohjelmaan sisällytetyt sairaudet 


Australiankarjakoirilla todettuja perinnöllisiä sairauksia ja vikoja ovat lonkka- ja kyynärniveldyspla- 
sia, silmäsairaudet PRA ja HC. Australiankarjakoira kuuluu PEVISA-ohjelmaan (perinnöllisten viko- 
jen ja sairauksien vastustamisohjelma). Pentueen rekisteröinnin ehtona on astutushetkellä voi- 
massa olevat vanhempien lonkkakuvaus-, kyynärnivel- sekä silmätutkimuslausunnot. Rekisteröin- 
nin raja-arvona on lonkkaniveldysplasian aste D, kyynärniveldysplasian aste 1 sekä silmätarkastus- 
lausunto, joka ei saa osoittaa HC- tai PRA-sairauden oireita. Silmätarkastuslausunto ei saa olla 24 
kk vanhempi. *Yhdistyksen vuosikokous 2010 ja rotujärjestön syyskokous 2010 ovat hyväksyneet 
ehdotuksen, jossa silmätarkastuslausunto ei saa olla 12 kk vanhempi. Lisääntynyt ulkomaisten ja- 
lostuskoirien käyttö ja näiden koirien silmäsairaustaustojen tuntemattomuus ovat syynä siihen, 
että silmätarkastuslausunnon voimassaoloa halutaan lyhentää 12 kuukauteen. 


4.3.1.1 Lonkkanivelen kasvuhäiriö 


Lonkkanivelen kasvuhäiriö eli ”lonkkavika”, (engl. hip dysplasia, HD) on koirien yleisin luus- 
ton/nivelten kasvuhäiriö. Se voidaan määritellä perinnölliseksi lonkkanivelen löysyydeksi. Lonkat 
ovat syntymähetkellä makroskooppisesti normaalit, mutta muutokset alkavat jo pennun ensim- 
mäisten elinviikkojen aikana. Löysyys johtaa reisiluun pään ja lonkkamaljan riittämättömään kon- 
taktiin. Alueelle kohdistuu epänormaalin suuri paine, joka on sitä suurempi mitä pienempi kontak- 
tialue on. Tämä voi johtaa mikromurtumiin ja lonkkamaljan mataloitumiseen. Noin vuoden iässä 
lantion luutuminen on täydellistä ja lonkkaniveletkin stabiloituvat. Yleensä kipukin helpottaa tässä 
iässä. 


Lonkkanivelen kasvuhäiriö johtaa yleensä nivelrikkoon. Nivelrikon kehittymisen aikatauluun ja 
tyyppiin vaikuttavat rotukohtaiset ja yksilölliset erot. Lonkkanivelen kasvuhäiriön perimmäistä syy- 
tä ei tiedetä, mutta se periytyy tämänhetkisen tutkimustiedon perusteella kvantitatiivisesti eli sii- 
hen vaikuttaa useita eri geenejä. Näistä osa on ns. suurivaikutteisia geenejä (engl. major gene). 
Periytymisaste vaihtelee eri tutkimuksissa välillä 0.1-0.6. Ympäristöllä on vaikutusta kasvuhäiriön 
ilmiasuun. Useissa tutkimuksissa on todettu runsaan ravinnonsaannin olevan yhteydessä lonkkavi- 
kaan. Ruokinta ei aiheuta dysplasiaa, mutta se tuo vian esiin geneettisesti alttiilla koirilla. Tämä 

pätee myös toisin päin, optimaalisella ruokinnalla lonkkanivelen kasvuhäiriö ei tule näkyviin tai on 
lievempää. Myös liian raju liikunta kasvuaikana voi pahentaa muutoksia. 


Lonkkanivelen kasvuhäiriötä tavataan lähes kaikilla roduilla, mutta yleisintä se on suurilla ja jätti- 
roduilla. Oireet voidaan huomata pentuna 3-12 kuukauden iässä, jolloin kipu johtuu löysyyden 
aiheuttamasta nivelkapselin tulehduksesta tai luukalvon hermojen jännityksestä ja repeämisestä. 
Oireet voivat vähentyä selvästi tai loppua kokonaan jopa useiksi vuosiksi, kun nivelen ympärille 
muodostuva sidekudos vähentää nivelen löysyyttä. Toinen oireilevien koirien ryhmä on aikuiset 
koirat, joiden oireiden syynä on nivelrikko. Nuorilla koirilla oireina voivat olla takajalkojen ontumi- 
nen, ”pupuhyppely”, ylösnousuvaikeudet levon jälkeen, liikkumishaluttomuus ja naksahteleva ääni 
kävellessä. Oireet voivat alkaa äkillisesti ja omistaja voi liittää ne johonkin tapaturmaan. 
Vanhemmilla nivelrikkoisilla koirilla oireet voivat olla epämääräisiä. Oireilu laitetaan usein vanhe- 
nemisen piikkiin. Tyypillisiä oireita ovat takajalkojen ontuminen ja jäykkyys liikkeessä. 
Lonkkavikainen koira yrittää viedä painoa pois takaosalta, mikä ilmenee kävellessä selkälinjan aal- 
toiluna ja lantion kiertymisenä. Tämä johtaa myös takaosan lihaskatoon ja etupään lihasten voi- 
mistumiseen. 


Lonkkanivelen kasvuhäiriön ja siitä johtuvan nivelrikon hoidossa on ruokinnalla keskeinen merki- 
tys. Ylipaino pahentaa oireita ja pelkkä painon pudotus voi helpottaa koiran oloa. Tulehduskipu- 
lääkkeitä ja pistoksena tai suun kautta annettavia nivelnesteen ja nivelruston koostumusta paran- 
tavia aineita käytetään yleisesti. Sopiva liikunta pitää lihaksiston kunnossa ja nivelet liikkuvina. 
Kirurgisia hoitoja on myös olemassa. 


Lonkkavian vastustamisohjelma perustuu useimmilla roduilla röntgenkuvissa sairaiksi todettujen 
yksilöiden karsimiseen jalostuksesta. Lonkkanivelen kasvuhäiriön periytyvyys on kohtuullinen. I1- 
miasuunkin perustuvan jalostusvalinnan pitäisi johtaa tuloksiin, jos valinta on systemaattista. Ja- 
lostusarvoindeksien (BLUP-indeksit) avulla valinta on tehokkaampaa. Indeksissä otetaan huomioon 
koiran kaikkien tutkittujen sukulaisten taso ja poistetaan röntgentuloksiin vaikuttavien ympäristö- 
tekijöiden vaikutusta. Jalostusindeksejä lasketaan jo useille roduille sekä lonkka- että kyynärnive- 
listä. Indeksien laskemisen edellytyksenä on riittävä määrä kuvattuja koiria. 


Australiankarjakoirille ei lasketa BLUP-indeksejä, koiria tulisi kuvata suurempi määrä, jotta niiden 
laskeminen olisi mahdollista ja luotettavaa. Lonkkavikaa rodussa vastustetaan Suomessa välttä- 
mällä vakavasti lonkkasairaiden jalostuskäyttöä. C-lonkkaisia koiria tulee käyttää harkiten ja niille 
tulee valita kumppaniksi lonkiltaan terve, A tai B -lonkkainen yksilö. D-lonkkaiset koirat olisi hyvä 
jättää pois jalostuksesta rodun lonkkien terveyden parantamiseksi. 


Taulukko 17 Lonkkatutkimukset syntyneistä australiankarjakoirista 1995-2009 

Lonkkaniveltulos A tarkoittaa, ettei lonkassa ole muutoksia, jotka viittaavat lonkkanivelen kasvu- 
häiriöön. Tulos B tarkoittaa, että koira on lonkiltaan lähes normaali tai rajatapaus. A- ja B- lonkkai- 
set koirat katsotaan terveiksi. Lonkiltaan terveitä on australiankarjakoirista 47 %. 

Kuvatuista australiankarjakoirista suurin osa (40%) saa lonkkanivellausunnon C, mikä tarkoittaa 
että koiralla on lonkkanivelen lievä kasvuhäiriö. D-lonkkaisella koiralla nivelen kasvuhäiriö on koh- 
talainen ja E-lonkkaisen koiran lonkkanivelen kasvuhäiriö on asteeltaan vaikea, ja nivel on selvästi 
dysplaattinen. E-lonkkaisten koirien osuus kuvatuista on 0%. 


Kuvatuista australiankarjakoirista hieman yli puolet (53%) ovat luokiteltavissa lonkiltaan sairaiksi. 
Kiinnittämällä huomiota jalostusyksilöiden lonkkanivelten terveyteen pyritään vähentämään eten- 
kin D ja E -lonkkaisten koirien osuutta kannasta. Pienilukuisessa rodussa C ja D -lonkkaisten koiri- 
en jalostuskäytön kieltäminen ei ole järkevää, mutta E-lonkkaisia yksilöitä ei saa käyttää jalostuk- 
seen. Lonkkasairaalle C- tai D-lonkkaiselle koiralle on käytettävä kumppaniksi tervettä yksilöä. 


4.3.1.2 Kyynärnivelen kasvuhäiriö 

Kyynärnivelen kasvuhäiriö (engl. elbow dysplasia, ED) on yleisin isojen ja jättikokoisten koirien etu- 
jalan nivelkivun ja ontumisen aiheuttaja. Kyynärnivelen kasvuhäiriön eri muotoja ovat varislisäk- 
keen (processus coronoideus) sisemmän osan fragmentoituminen, olkaluun nivelnastan (condylus 
humeralis) sisemmän osan osteokondroosi ja kiinnittymätön kyynärpään uloke (processus an- 
conaeus). Kyynärnivelen inkongruenssia (nivelpintojen epäyhdenmukaisuutta) pidetään tärkeänä 
syynä kaikkiin edellä mainittuihin kasvuhäiriöihin ja myös se lasketaan kyynärnivelen kasvuhäiriök- 
si. 


Kyynärnivelen kasvuhäiriön periytymisen mekanismit ovat epäselvät. Periytyminen on kvantitatii- 
vista eli siihen vaikuttaa useita eri geenejä. Yksi näistä geeneistä saattaa olla ns. suurivaikutteinen 
geeni. Kasvuhäiriön tyyppi vaihtelee eri roduilla, mikä viittaa siihen että aiheuttajina ovat eri gee- 
nit. Kyynärnivelen kasvuhäiriö on yleisempää uroksilla todennäköisesti urosten suuremman painon 
ja mahdollisesti myös hormonaalisten tekijöiden takia. Nykykäsityksen mukaan perinnöllisillä teki- 
jöillä on suurin osuus kyynärnivelen kasvuhäiriön synnyssä, mutta ympäristötekijöillä on osuutensa 
sen ilmenemisessä. Toisin sanoen optimaalisella ruokinnalla voidaan mahdollisesti estää kasvuhäi- 
riön kehittyminen yksilöllä, jolla on siihen perinnöllinen taipumus. 


Kaikissa kyynärnivelen kasvuhäiriöissä oireet alkavat keskimäärin 4 — 7 kuukauden iässä. Tyypilli- 
nen oire on ontuminen, joka voi pahentua rasituksessa tai olla voimakkainta levon jälkeen. Ontu- 
minen voi olla jatkuvaa tai ajoittaista. Omistajan voi olla vaikea havaita koiran ontumista, jos kas- 
vuhäiriö on molemminpuolinen. Toisinaan kasvuhäiriö on molemmissa kyynärnivelissä, vaikka koi- 
ra ontuu vain toista jalkaa. Usein oireet huomataan vasta aikuisiällä ja silloin oireet johtuvat se- 
kundaarisesta nivelrikosta. Kiinnittymätön kyynärpään uloke ei välttämättä oireile nuorella koiralla 
ja se voi olla röntgenkuvauksen sivulöydös. 


Kasvuhäiriöiden ja niiden erilaisten kirurgisten hoitojen tehosta ja pitkäaikaisennusteesta ei ole 
olemassa kattavia tutkimuksia. Leikkaushoidon hyöty on epävarma, jos nivelessä on jo selvät nivel- 
rikon merkit. 

Kaikkien kyynärnivelen kasvuhäiriöiden seurauksena on ainakin hoitamattomana nivelrikko. Lei- 
kattuunkin jalkaan kehittyy yleensä aina jonkin asteinen nivelrikko, mutta sen määrä voi olla vä- 
häisempää ja se voi kehittyä myöhemmin kuin ilman leikkausta hoidetussa nivelessä. Kyynärnive- 
len nivelrikko invalidisoi koiraa yleensä pahemmin kuin esim. lonkkien nivelrikko, koska koiran pai- 
nosta noin 60 % on etuosalla. 

Nivelrikon hoidossa tärkeitä ovat painon pudotus, liikunnan rajoitus ja tarvittaessa käytetään myös 
tulehduskipulääkkeitä. Lisäksi voidaan käyttää nivelnesteen koostumusta parantavia lääkkeitä ja 
ravintolisiä. 


Pohjoismaissa kyynärnivelkuvien arviointi perustuu sekundaarisiin nivelrikon merkkeihin. On huo- 
mattava, että jo 1. asteen muutos tarkoittaa sitä, että koiralla on kyynärnivelen kasvuhäiriö ja siitä 
johtuvia nivelrikkomuutoksia. Ruotsissa kyynärnivelen kasvuhäiriö on vähentynyt roduissa, joissa 
kyynärniveliä kuvataan. Tämä johtuu todennäköisesti siitä, että siellä käytetään näissä roduissa 
jalostukseen vain vähän muita kuin kyynärnivelien suhteen terveitä koiria. Jalostusarvoindeksit 
(BLUP-indeksit) tehostavat jalostusvalintaa. Indeksissä otetaan huomioon koiran oman tuloksen 
lisäksi sen kaikkien tutkittujen sukulaisten taso ja poistetaan röntgentuloksiin vaikuttavien ympä- 
ristötekijöiden vaikutusta. Jalostusindeksejä lasketaan jo useille roduille sekä lonkka- että kyynär- 
nivelistä. Indeksien laskemisen edellytyksenä on riittävä määrä kuvattuja koiria. 

Taulukko 18 Kyynärniveltutkimukset syntyneistä australiankarjakoirista 1995-2009 

4.3.1.3 Silmäsairaudet 


PRA (Progressive Retinal Atrophy, etenevä verkkokalvon surkastuma) 


PRA eli etenevä verkkokalvon surkastuma tuhoaa silmän valoa aistivia soluja. Kyseessä on ryhmä 
sairauksia, jotka ovat eri geenien aiheuttamia. PRA:ta on montaa tyyppiä, eri rotujen PRA:t ovat 
erilaisia ja jopa samassa rodussa voi olla useita eri muotoja. PRA on löydetty yli 100 rodulla ja näis- 
tä ainakin 22:lla mutaatio on voitu paikallistaa. Se voi esiintyä millä tahansa rodulla. Yleisin periy- 
tymismekanismi on autosomaalinen resessiivinen. Kliinisten oireiden ilmenemisikä ja eteneminen 
vaihtelevat liittyen PRA-muodon syntymekanismiin. Hyvin nuorella koiralla esiintyvä PRA:n muoto 
liittyy vääränlaiseen näköhermosolujen kehitykseen. 

Myöhemmällä iällä alkavassa PRA:ssa sen sijaan näköhermosolut kehittyvät normaalisti, mutta 
alkavat rappeutua. Useimmissa PRA:n muodoissa koira muuttuu ensin hämärässä epävarmaksi ja 
pelokkaaksi. 

Tämä johtuu hämäränäössä tärkeiden verkkokalvon sauvasolujen surkastumisesta. Myöhemmin 
koira sokeutuu kokonaan verkkokalvon tappisolujen surkastuessa. Silmäterä on laaja ja silmänpoh- 
jan lisääntynyt heijaste näkyy erityisen selvästi valon kohdistuessa laajentuneeseen mustuaiseen. 
PRA:han ei ole hoitoa, mutta tutussa ympäristössä sokeakin koira voi pärjätä erittäin hyvin. Ko- 
keellisesti koirille on käytetty geeniterapiaa näköhermosolujen perinnöllisessä sairaudessa, jossa 
periyttävä geeni on tunnettu. Diagnoosi tehdään yleensä silmänpohjan oftalmoskooppisessa tut- 
kimuksessa. Verkkokalvon sähköisessä tutkimuksessa (ERG) voidaan havaita muutoksia näköher- 
mosoluissa jo ennen oftalmoskooppisessa tutkimuksessa nähtäviä selviä verkkokalvon rappeutu- 
mamuutoksia. 


Viime vuosina useille australiankarjakoirille on suoritettu PRA:n dna-tutkimus, tai niiden pra-status 
tiedetään vanhempien tutkimustulosten perusteella. Dna testi on merkittävä apu silmäsairauksien 


21 


torjunnassa. PRA:n dna-tutkimus on ns. geenimarkkeritesti ja se tehdään koirasta otetusta veri- 
näytteestä. Näytteestä selviää onko koira PRA:n osalta vapaa, kantaja vai sairas. Pra-dna - 
testituloksia käytetään jo yleisesti jalostuksen apuvälineenä sekä Suomessa, että maailmanlaajui- 
sesti. Suomen australiankarjakoirat ry ylläpitää pra-dna -tutkimuslistaa, jonne omistajat ja kasvat- 
tajat voivat ilmoittaa pra-dna tutkimustuloksia: vuoden 2010 lopussa yhdistykselle on ilmoitettu 
86:n koiran pra-status. Testattuja koiria ja koiria, joiden status on tiedossa vanhempien testitulok- 
sen perusteella, on kuitenkin todennäköisesti enemmän. Tulosten ilmoittaminen yhdistykselle on 
yksityisten koiranomistajien ja kasvattajien vastuulla, joten kaikista tutkituista koirista ei yhdistyk- 
sellä ole tietoa. Yhdistykselle ilmoitettujen pra-dna statusten perusteella 59 tutkituista koirista on 
terveitä (A) ja 27 kantajia (B), yhtään testituloksen perusteella sairasta ei yhdistykselle ole ilmoitet- 
tu. 


PRA-kantajalle tulee käyttää kumppaniksi PRA-tervettä koiraa, kahta kantajaa ei saa yhdistää. PRA- 
sairasta koiraa ei saa käyttää jalostukseen. 


Perinnöllinen harmaakaihi eli heriditäärinen katarakta (heriditary cataracta, HC) 


Perinnöllinen harmaakaihi samentaa silmän linssin osittain tai kokonaan. Tunnettujen muotojen 
periytymismekanismi on yleensä autosomaalinen resessiivinen, mutta useimpien muotojen periy- 
tymismallia ei tiedetä. Sairauden alkamisikä vaihtelee suuresti. Perinnöllinen kaihi on yleensä mo- 
lemminpuolinen ja johtaa sokeuteen, jos linssien samentuminen on täydellinen. Jos kaihisamen- 
tuma jää hyvin pieneksi, sillä ei ole vaikutusta koiran näkökykyyn. Katarakta eli kaihi voi olla perin- 
nöllinen tai ei perinnöllinen, synnynnäinen tai hankittu. Syntymän ja 8 viikon iän välillä todetut 
kataraktat ovat synnynnäisiä. Esimerkkinä hankitusta katraktasta voidaan mainita sokeritautiin 
liittyvä, hyvin nopeasti täydelliseksi kaihiksi kehittyvä katarakta. Muita esimerkkejä hankitusta kai- 
hista ovat esimerkiksi vanhuuden kaihi ja PRA:han liittyvä toissijainen kaihi. Ns. nukleaariskleroosi 
eli linssin kovettuminen vanhalla koiralla ei ole varsinainen kaihimuutos, vaan normaaliin ikäänty- 
miseen liittyvä muutos, jossa linssin ydin muuttuu 'opaalinharmaaksi'. Näkökykyyn se ei vaikuta. 
Perinnöllinen kaihi voidaan todeta perinnöllisten silmäsairauksien varalta tehtävässä silmätutki- 
muksessa. Erityisen tärkeää kaihin toteamisessa on viralliseen silmätutkimukseen kuuluva biomi- 
kroskooppitutkimus. Kaihi voidaan poistaa leikkauksella fakoemulsifikaatiomentelmällä. Paras 
leikkaustulos saadaan, kun leikkaus tehdään ennen kuin kaihimuutos on täydellinen. Hoidon edel- 
lytyksenä on se, että silmänpohja on terve. Perinnöllinen katarakta voi esiintyä yhdessä PRA:n 
kanssa, yleensä PRA:han liittyy kuitenkin ns. toissijainen kaihi. 


HC:n periytyvyyttä australiankarjakoirilla ei ole juuri tutkittu, oletettavasti se periytyy resessiivise s- 
ti. Sairaan koiran molemmat vanhemmat ovat tällöin kantajia. Joillekin, eräillä roduilla esiintyville 
HC-muodoille on jo olemassa geenitestejä, mutta karjakoiralle ei vielä ole geenitestiä HC:n totea- 
miselle. 


HC-sairasta koiraa ei saa käyttää jalostukseen. Koska australiankarjakoirilla ei ole geenitestiä asian 
varmistamiseksi, suositellaan, että HC:tä oletettavasti kantavia koiria ei yhdistettäisi. 


Taulukko 19 Silmätutkimuslausunnot lausuntovuosina 1995-2010 

muu diagnoosi 


1 Katarakta, jonka sijaintia ei ole 
määritelty, epäilyttävä 


ei todettu HC 
perinnöllisiä 
silmäsairauksia 


1 todettu 2 Posterior polaarinen katarakta, 
todettu 


1 Posterior polaarinen katarakta, 
todettu 


3 Katarakta, jonka sijaintia ei ole 1 PHTVL/PHPV, diagnoosi avoin 
1 Katarakta, jonka sijaintia ei ole 1 PHTVL/PHPV, diagnoosi avoin 
määritelty, todettu 1 PPM, diagnoosi avoin 


1 Posterior polaarinen katarakta, 
todettu 


1 Posterior polaarinen katarakta, | 1 Määrittelemättömiä ylimääräisiä 
todettu ripsiä/karvoja, todettu 
1 PPM, diagnoosi avoin 


1 RD, multifokaali, todettu 
2 Määrittelemättömiä ylimääräisiä 
ripsiä/karvoja, todettu 
1 PPM, diagnoosi avoin 
1 Katarakta, jonka sijaintia ei ole 1 PPM, diagnoosi avoin 
määritelty, todettu 
2 Posterior polaarinen katarakta, 
todettu 
1 epäilyttävä 1 Määrittelemättömiä ylimääräisiä 
ripsiä/karvoja, todettu 
1 PHTVL/PHPV, diagnoosi avoin 
1 Sarveiskalvon dystrofia, todettu 


2 Kaihin laajuus, lievä 1 Distichiasis, todettu 
2 Kortikaalinen katarakta, todettu | 1 Muu verkkokalvon sairaus, to- 
dettu 
1 todettu 1 Nukleaarinen katarakta, todettu | 1 Distichiasis, todettu 
1 Muu verkkokalvon sairaus, to- 
dettu 
1 RD, geograafinen, todettu 


1 epäilyttävä | 2 Kaihin laajuus, lievä 2 Distichiasis, todettu 
2 todettu 

2 Katarakta, jonka sijaintiaei | 1 Ektooppinen cilia, todettu 
Geenitesti: ole määritelty, epäilyttävä 

59 pra-dna A 2 Muu verkkokalvon sairaus, 


(terve) 4 Katarakta, jonka sijaintiaei | todettu 
27 pra-dnaB | ole määritelty, todettu 
(kantaja) 4 Määrittelemättömiä ylimää- 
2 Kortikaalinen katarakta, räisiä ripsiä/karvoja, todettu 
todettu 
3 PHTVL/PHPV, diagnoosi 
1 Nukleaarinen katarakta, avoin 
todettu 
4 PPM, diagnoosi avoin 
10 Posterior polaarinen kata- 
rakta, todettu 1 RD, geograafinen, todettu 


2 RD, multifokaali, todettu 


1 Sarveiskalvon dystrofia, to- 
dettu 


4.3.2 Muut Suomessa rodulla todetut merkittävät sairaudet 
Kuurous 


Kuulo on yksi koiran tärkeimmistä aisteista. Kuuloaistimus syntyy aivoissa, johon kuuloelimessä 
syntynyt äänen aiheuttama endolymfanesteen värähtely johtuu sähköisessä muodossa. Sekä var- 
sinaisen kuuloelimen että kuuloaistimusta aivoihin välittävien hermojen kehitys ja ylläpito on var- 
sin monisyinen prosessi ja erilaiset häiriöt joko itse kuuloelimessä tai välittävissä hermoradoissa tai 
aivojen kuuloalueella voivat johtaa alentuneeseen kuuloon tai täydelliseen kuuroutumiseen. Syn- 
nynnäinen kuurous ei ole tavatonta ja lähes kaikissa koiraroduissa tavataan silloin tällöin kuuroja 
pentuja. Näissä tapauksissa kuurouden perimmäinen syy jää usein hämärän peittoon. 
Synnynnäistä kuuroutta tai etenevää kuulon rappeutumista voivat aiheuttaa myös ns. ototoksiset 
aineet, joita ovat mm. eräät antibiootit ja eräiden infektioiden tuottamat toksiinit. Myös äkillinen 
kova ääni tai jatkuva korkeatasoinen melu aiheuttaa kuuloaistinsolujen tuhoutumista ja etenevää 
kuulon alenemista. 


Merkittävin kuurouden aiheuttaja useilla roduilla liittyy kuitenkin perimään. Kuurouden geneetti- 
nen tausta on usein epäselvä ja sekä autosomaalista resessiivistä, autosomaalista dominoivaa että 
X-kromosomivälitteisesti periytyviä kuurouden muotoja on kuvattu eri roduilla. Koirilla esiintyy 
kuitenkin värigeenejä, jotka aiheuttavat ns. toissijaista eli sekundääristä synnynnäistä kuuroutta. 
Merkittävimpiä näistä geeneistä ovat valkoläiskäisyyttä ja valkoisuutta aiheuttavat piepaldismi 
(sp)- ja white spotting -geeni (sw) sekä marmorointiväriä aiheuttava merle -värigeeni. 

Näiden geenien vaikutus väreihin heijastaa niiden merkitystä melanosyyttien eli ihon pigmenttiä 
tuottavien solujen ylläpitoon. 


Melanosyytit ovat peräisin ns. hermostopienasta ja ne vaeltavat sikiökehityksen aikana eri puolille 
elimistöä, myös kehittyvän korvan alueelle. Täysin valkoisilla koirilla (sw/sw) tai merle-geenin suh- 

teen homotsygooteilla yksilöillä melanosyytit puuttuvat kokonaan tai niitä on vain murto-osa 
normaalista määrästä. Melanosyytit puuttuvat tällöin myös kehittyvän sisäkorvan alueelta. 


Melanosyyttien merkitystä sisäkorvan kehityksessä ei vielä kokonaan ymmärretä, mutta melano- 
syyttien on havaittu ylläpitävän sisäkorvan käytävään endolymfanestettä tuottavaa stria vascula- 
ris- verkostoa. Jos ko. verisuonisto ei kehity normaalisti melanosyyttien puuttuessa, ei korvassa ole 
endolymfaa eikä synny kuuloaistimukselle välttämätöntä värähtelyä. Sisäkorvan rakenteet usein 
myös surkastuvat ja kuulo on pysyvästi vaurioitunut ja usein seurauksena on molemmissa tai 
kummassakin korvassa täydellinen ns. sekundäärinen kuurous. On myös mahdollista, että mela- 
nosyytteihin vaikuttavat molekyylit vaikuttavat myös muuhun hermostopienaan, jolloin kuurous 
voi johtua myös kuuloelimeen liittyvien hermostopienasta lähtöisin olevien ns. stato-akustisten 
hermopäätteiden puutteellisesta erilaistumisesta. 


Karjakoira luetaan ns. "korkeariskisiin rotuihin". Ulkomaisten tutkimuksien mukaan BAER- 
tutkituista karjakoirista 12.2 % todettiin toispuoleisesti kuuroiksi ja 2.4 % molemminpuolisesti kuu- 
roiksi. Kuulon epäsuorassa arvioinnissa käytetään nk. BAER-menetelmää (brain stem auditory evo- 
ked response). Se tehdään rauhoituksessa tai anestesiassa. Testissä eläimen korviin johdetaan 
naksutusääntä ja päänahkaan sekä korvien lähelle asetettavien elektrodien avulla tutkitaan aivo- 
jen sähköistä vastetta näille ärsykkeille. 


Kuuroustilanteen kehittymistä seurataan ja pyritään informoinnin avulla saamaan useammat koi- 
ranomistajat tutkituttamaan koiransa. Tutkimuksia tehdään tällä hetkellä vain eläinsairaala Aistis- 
sa. Kuulotutkimusten tekeminen koko pentueelle on yleistynyt, ja BAER-testattuja koiria on nyt 
174, täysin kuuroja pentuja ilmestyy silloin tällöin, yleensä ne lopetetaan kuurouden havaitsemi- 
sen jälkeen, eikä niistä ole pidetty tilastoa. Kasvattajat ovat ilmoittaneet omiin havaintoihinsa pe- 
rustuen joitakin molemminpuolisesti kuuroja pentuja alla mainitun tilaston lisäksi. Toispuoleisesti 
kuuroa tai molemminpuolisesti kuuroa karjakoiraa ei saa käyttää jalostukseen. Myöskään BAER- 
tutkimatonta koiraa ei tulisi käyttää jalostukseen, sillä toispuoleista kuuroutta voi olla vaikea ha- 
vaita. 


Taulukko 20 BAER-testatut suomalaiset australiankarjakoirat 2000-2010 


Tutkittu Molemminpuolisesti | Toispuoleisesti kuu- | Täysin kuuroja Tutkittujen määrä 


kuulevia levia aikavälin rekisteröin- 
neistä 


42,4% 


Polviniveltutkimukset 


Polvinivelen rakenteelliset heikkoudet altistavat patellaluksaatiolle eli polvilumpion sijoiltaan me- 
nolle. Jalka-asento on virheellinen ja polvilumpion telaurat ovat liian matalat. 

Patellaluksaatiota esiintyy suhteellisen runsaasti kääpiöroduilla ja sellaisilla suuremmilla roduilla, 
joilla on suora takajalka. Periytyvyyden mekanismi ei ole tiedossa. Pienikokoisilla roduilla polvi- 
lumpio luksoituu yleensä sisäänpäin (mediaalisesti). 

Patellaluksaatio on synnynnäinen ja jaetaan vian vakavuuden perusteella neljään eri asteeseen. 
Eläinlääkäri tutkii polvet tunnustelemalla. | - asteen luksaatiot ovat tavallisesti oireettomia eivätkä 
kaipaa hoitoa. II- ja III - asteen luksaatioissa koiralla havaitaan selviä liikkumisvaikeuksia. Ravates- 
saan koira koukistaa hetkittäin raajaansa sen sijaan että tukeutuisi sillä maahan (polvilumpio on 
luiskahtanut pois paikoiltaan), ja jatkaa sitten normaalia ravia (polvilumpio on palautunut paikoil- 
leen). IV - asteen luksaatiossa polvilumpio on pysyvästi pois paikoiltaan. Usein oireet huomataan 
tapaturman jälkeen, vaikka kyseessä on synnynnäinen vika. 


Polvinivelten arvostelussa käytetään asteikkoa, jossa tulos O ei muutoksia ja muutoksen asteet 1-4 
lievimmästä vakavimpaan. 


Taulukko 21 Suomalaisten australiankarjakoirien polvitutkimustulokset vuonna 1995-2009 syntyneistä. 


voi jo ——141—.2 —j3.—|Yhteensä 


2008 781 
[yhteensä [s —14———-180180da 0] 


Seroidilipofuskinoosi 


Australiankarjakoirilla tavataan NCL-ryhmään kuuluvaa neuronaalista seroidilipofuskinoosia. NCL- 
ryhmään kuuluvat sairaudet ovat kuolemaan johtavia, yleensä resessiivisesti periytyviä sairauksia. 
Niissä mutaatiosta johtuva geenivirhe aiheuttaa sen, että hermosoluihin alkaa kertyä tiettyä kuo- 
na-ainetta. Solut rappeutuvat ja lopulta vaurioitunut solu tuhoutuu. Hermosoluissa vauriot ovat 
kohtalokkaita. Ihmisillä tunnetaan tällä hetkellä ainakin 8 erilaista NCL-ryhmään kuuluvaa sairaut- 
ta. Koirilla on toistaiseksi varmistettu ainakin 4 eri geenin mutaatiosta johtuvaa erilaista NCL- 
ryhmään kuuluvaa sairautta. 


NCL-ryhmään kuuluvia sairauksia on löydetty useilta koiraroduilta. Muutamalle rodulle on jo saatu 
kehitettyä geenitesti niillä yleisimmin esiintyvään NCL-muotoon. Geenitesti on tärkeä paitsi sai- 
rauden leviämisen estämisessä myös diagnoosissa. 

NCL-sairauksille on tyypillistä: - muutokset koiran käyttäytymisessä (esim. aggressiivisuus, pelkoti- 
lat, yliaktiivisuus, apaattisuus, dementia, ruokahalumuutokset) - erilaiset neurologiset oireet (esim. 
tasapaino- ja liikeratahäiriöt, epileptiset kohtaukset, aistihäiriöt). Tietyille NCL-ryhmän sairauksille 
on tyypillistä silmäpohjasta löytyvä, PRA-muutoksia muistuttava kertymä. Joissain NCL-muodoissa 
koira vaikuttaa sokealta mutta peilauksessa silmissä ei havaita muutoksia. 


Useimmissa NCL-ryhmän sairauksissa oireet tulevat esiin jo melko nuorella, alle 2-vuotiailla koirilla. 
Oireiden esiintuloikä voi olla kuitenkin huomattavasti myöhäisempikin. Esiintuloikään vaikuttaa 
paitsi sairauslaji myös yksilölliset ominaisuudet. Alussa oireet ovat lieviä ja voivat esiintyä jaksoit- 
tain. Sairauden edetessä oireet voimistuvat, esimerkiksi kohtaukset tihentyvät ja sairaus alkaa hai- 
tata elämää niin voimakkaasti, että yleensä päädytään eutanasiaan. Samankaltaista oireilua voivat 
aiheuttaa myös useat muut sairaudet, esim. maksan toimintahäiriöt, kasvainsairaudet tai erilaiset 
kiputilat. 


Tämän ryhmän sairaudet ovat varsin harvinaisia, eivätkä eläinlääkäritkään aina osaa NCL-sairautta 
oireilun perusteella epäillä. Sairaus voidaan tällä hetkellä varmuudella todeta koirilla vain ruumiin- 
avauksessa tai geenitestillä jos sellainen on käytettävissä. Ruumiinavauksessa sairaiden koirien 
aivoista löytyy NCL-sairauksille tyypillisiä muutoksia. 


Ensimmäiset tiedot tähän ryhmään kuuluvan sairauden löytymisestä australiankarjakoirilla tulivat 
USA:sta 80-luvun alkupuolelta. Varmuudella todettuja tapauksia oli vain kolme, kahdessa eri pen- 
tueessa. Näissä tapauksissa koirat alkoivat oireilla n. 1-v. iässä. Ensimmäisinä oireina oli näköhäiri- 
öitä, koordinaatiohäiriöitä ja muutoksia käyttäytymisessä, kuten ahdistusta ja pelkoreaktioita ää- 
niä ja vieraita kohtaan. Sairaus paheni nopeasti ja koirat lopetettiin n. 18—26 kk iässä, jolloin ne 
olivat lähes sokeita, anorektisia ja niillä oli varsin pahoja liikkumisvaikeuksia, kohtauksia ja äärim- 
mäisiä pelkotiloja. Emme tiedä näiden koirien nimiä emmekä sukulinjoja. Kaksi koirista oli pen- 
tuesisaruksia mutta ei ole tiedossa oliko kolmas koira näille jotain sukua. Sairaiden koirien van- 
hempien mahdollisia sukulaisuussuhteita ei tunneta. 


Seuraavat varmistetut tapaukset löytyivät Suomesta v. 2005 lopulla ja v. 2006 alussa. Ensimmäi- 
nen löydös Suomessa tehtiin n. 1,5 vuoden iässä pääasiassa vakavien käytöshäiriöiden vuoksi lope- 
tetusta australiankarjakoirauroksesta. Koiralla todettiin alkuvaiheessa oleva NCL. 

Hieman tämän jälkeen sairaus löydettiin n. 2,5 v ikäisestä uroksesta, jonka oireet viittasivat pa- 
haan allergiaan. Tälläkin todettiin melko varhaisessa vaiheessa oleva NCL. 

Suomalaistapauksissa koirat olivat läheistä sukua toisilleen. Koirien isät olivat veljeksiä ja myös 
emälinjoista löytyy läheisiä yhteyksiä isälinjassa esiintyviin koiriin. Nämä suomalaiset tapaukset 
poikkeavat jonkin verran aiemmista. Tietoa on kuitenkin niin niukasti että emme voi varmuudella 
päätellä onko kyse samasta mutaatiosta vai ei. Myöskään periytymismekanismia ei ole voitu täysin 
varmistaa. Tällä hetkellä oletamme tämän sairauden olevan yksinkertaisella resessiivisellä tavalla 
periytyvä, kuten tämän ryhmän sairauksien on yleensä osoitettu olevan. 

Näiden jälkeen on Suomessa jonkin verran tutkittu australiankarjakoiria, joilla oireilun tai suku- 
taustan perusteella on epäilty NCL-sairautta. Uusia tapauksia ei kuitenkaan ole tullut vuoden 2010 
joulukuuhun mennessä tietoon. 


Tilanne joulukuussa 2010: 
Suomalaiset pentueet, joista sairautta on löytynyt: 


1. Cossaks T-pentue s. 2.5.2004 

Vanhemmat: Cattlefarm's Darra Power ja Cossaks Runaway Ringa 
Sairaaksi todettu koira: Cossaks Total Recall 
2. Cattlefarm's pentue s. 16.8.2003 
Vanhemmat: Cattlefarm's Magnum Max ja Cattlefarm's Wild Wind 
Sairaaksi todettu koira: Cattlefarm's Blu Notbadatall 
Edellä mainitut koirat nykytiedon mukaan periyttävät sairautta. Neuronaalista seroidilipufus- 
kinoosia periyttävää koiraa ei saa käyttää jalostukseen eikä niihin saa linjata. 


NCL:n periytymistavan oletetaan olevan resessiivinen; sairaiden koirien molemmat vanhemmat ovat tällöin 
sairauden varmoja kantajia, ellei jopa sairaita. 


Todennäköisyyden mukaan pentueesta, jos: 
Molemmat 25 % on sairaita 


vanhemmat ovat 
kantajia 25 % geneettisesti ter- , 


Todennäköisyyden mukaan pentueesta, jos: 
Toinen vanhemmista 50% on sairaita 


on sairas 
50 % kantajia. e e Il 


Toinen vanhemmista 

on kantaja Tästä yhdistelmästä ei 
synny geneettisesti ter- 
veitä pentuja. 


A < «n 


Sairautta periyttäneen koiran lähisukulaisten, esim. vanhempien, sisarusten ja jälkeläisten kohdalla 
NCL:n lähisukulaiset periyttävät sairautta huomattavan suurella todennäköisyydellä. Kantajan 
vanhemmista ainakin toinen periyttää ominaisuutta/on kantaja tai sairas. 


Todennäköisyyden mukaan pentueesta,jos: 

Toinen vanhemmis- — 50 % geneettisesti ter- 
ta on kantaja veitä 


Toinen vanhemmis- — 50 % kantajia. 
ta on terve 


Jos toinen vanhemmista on sairas ja toinen terve, kaikki pennut periyttävät ominaisuutta eli ovat 
kantajia. 


Sairaus ei välttämättä tule esiin sairaan ja kantajan yhdistelmässä, toisaalta kantaja — kantaja tai 
kantaja-sairas yhdistelmän kaikki pennut voivat olla sairaita. Niin kauan kuin geenitestiä ei ole, on 
syytä jättää jalostuksesta kokonaan pois ne koiraryhmät, joissa sairauden periytymisen uhka on 
suurin. Yleensä tämänkaltaisissa sairauksissa jalostuskäytöstä jätetään kokonaan pois sairaan koi- 
ran lisäksi myös sairaan koiran vanhemmat, sisarukset ja pennut. Näihin ei myöskään linjata. Usein 
jätetään pois myös varmojen kantajien sisarukset ja aiemmat pentueet sekä kantajien vanhem- 
mat. Ainakaan kantajan tuottanutta yhdistelmää ei saa uusia. Linjaamista sairaiden koirien taustal- 
ta löytyviin koiriin on syytä harkita huolella. 


Sairauden tutkimus Suomessa Hannes Lohen tutkimusryhmä kerää näytteitä myös australian- 
karjakoirien geenitestejä varten. Tutkimusta tehdään muistakin perinnöllisistä sairauksista. Geeni- 
testien aikaansaamiseksi tarvitaan näytteitä paitsi sairaista koirista myös näiden lähisukulaisista 
sekä terveistä koirista. Kaikki näytteet ovat tärkeitä. Lisätietoja näytteen otosta saa tutkimusryh- 


män sivustolta: http://www.koirangeenit.fi/ 
4.3.3 Yhteenveto rodulla tavatuista muista sairauksista 


Rodun perinnölliset sairaudet ovat samanlaiset kaikissa maissa. Maailmanlaajuisesti kiinnos- 
tuneimpia ollaan kuuroudesta ja PRA:sta. Useilla kasvattajilla on esiintynyt piilokiveksisyyttä ja 
häntämutkia. Etenkin koirien lisääntymiseen liittyviin ongelmiin tulisi kiinnittää huomiota, jotta 
rodun pieni kanta pysyisi lisääntymiskykyisenä ja elinvoimaisena. 


Taulukko 22 Rodussa esiintyviä muita sairauksia: 


Sairaus Selite 


Epilepsia Epilepsia on toistuvia kohtauksia aiheuttava aivojen sähköisen toiminnan häi- 
riö, joka on koiran yleisin neurologinen sairaus. Kohtauksien luonne vaihtelee 
ja koiralla voi olla tajunnan, motoriikan, sensorisen toiminnan, autonomisen 
hermoston ja/tai käyttäytymisen häiriöitä. Kohtauksen aikana koira voi olla 
tajuissaan tai tajuton. Jos koko koira kouristelee, puhutaan yleistyneestä koh- 
tauksesta. Kohtaus voi esiintyä myös paikallisena, jolloin vain yksi lihasryhmä, 

esimerkiksi koiran raaja tai raajat kouristelevat. Paikallisalkuinen kohtaus voi 
laajeta yleistyneeksi kohtaukseksi. Kohtauksen luonne riippuu purkauksen 
lähtöpaikasta aivoissa ja sen leviämisestä. Epilepsiaa sairastavaa koira ei saa 
käyttää jalostukseen. Samoin on vältettävä sellaisten riskilinjojen yhdistämis- 
tä, joiden tiedetään tuottaneen epileptikkojälkeläisiä, niin kauan kun rodulle 
ei ole olemassa geenitestiä, jonka avulla sairauden kantajuus voidaan todeta. 


Ensimmäinen epilepsiakohtaus tulee useimmiten nuorena, 1-5 — vuotiaana, 
mutta perinnöllinen epilepsia voi alkaa missä iässä hyvänsä. Samantyyppisiä 
kohtauksia voivat aiheuttaa myös muut sairaudet kuin epilepsia. Epilep- 
siadiagnoosi pohjautuu muiden sairauksien poissulkemiseen. Siksi koirasta 
otetaan virtsa- ja verinäytteitä ja tehdään neurologinen tutkimus. Jollei muu- 
ta selittävää syytä löydy, koira sairastaa epilepsiaa. Epilepsiaa ei voida paran- 
taa, vaan koira tarvitsee lääkitystä koko loppuelämänsä ajan. Lääkityksen aloi- 
tuspäätökseen vaikuttaa kohtauksien esiintymistiheys ja vakavuus. Lääkityk- 
sen avulla epilepsiakohtausten esiintymistä voidaan harventaa, kohtauksia 
lieventää ja niiden kestoa lyhentää. Joskus kohtaukset saadaan lääkityksellä 
kokonaan loppumaan. 


Lisääntymisen 
ongelmat, 
polttoheikkous 


Kohdun supistusten puuttuminen eli polttoheikkous on yleinen syy koiran 
synnytysvaikeuteen. Polttoheikkous johtaa hitaasti etenevään synnytykseen 
tai synnytyksen pysähtymiseen. Tämä vaarantaa syntyvien pentujen hengen 
ja mikäli tilanteeseen ei puututa, saattaa emänkin henki olla vaarassa. 


Kohdun supistuksia voidaan lisätä kalsium- ja oksitosiinilääkityksillä, mutta 
aina ei lääkityksiin saada vastetta ja päädytään keisarileikkaukseen. Poltto- 
heikkouden taustalla on useita syitä. Pennun virheasento tai liian suuri koko 
suhteessa emän lantioon johtavat tilanteeseen, jossa kohtu väsyy ja poltot 
heikkenevät. On myös mahdollista, ettei kohdun supistuksia havaita ollen- 
kaan. Polttoheikkoutta vaikuttaisi esiintyvän enemmän tietyissä linjoissa, jo- 
ten perinnölliset tekijät voivat osaltaan olla syynä polttoheikkouden taustalla. 


Keisarinleikattua narttua ei Suomen australiankarjakoirat ry:n jalostustoimi- 
kunnan ohjeiden mukaan tulisi käyttää jalostukseen, tällä pyritään ennaltaeh- 
käisemään synnytysongelmien lisääntyminen pienilukuisessa rodussa. 


Spondyloosi 


Spondylosis deformans eli spondyloosi on selkärangan rappeumasairaus, jos- 
sa selkänikamien rajoille muodostuu luupiikkejä ja/tai -siltoja. Silloittumat 
ovat yleisimpiä rintarangan loppuosassa ja lannerangan sekä ristiselän alueel- 
la, joten rinta- ja lannerangasta otetut sivukuvat ovat riittäviä kartoitusku- 
vaamisessa. 

Selkärankaan muodostuneet luupiikit ja silloittumat voivat aiheuttaa koiralle 
vaihtelevanasteisia oireita kuten jäykkyyttä, ontumista, epämääräisiä selkäki- 
puja ja hyppäämishaluttomuutta. Kehittymässä olevat luupiikit voivat murtua 
tai hangata toisiaan aiheuttaen tulehduskipua alueella. Nikamien sivuille 
muodostuva spondyloosi on harvinaisempi, mutta se voi painaa hermojuuria 
ja aiheuttaa koiralle rajujakin oireita. 


Suomalaisten australiankarjakoirien selkiä on aktiivisemmin alettu kuvaa- 
maan vasta viime vuosien aikana, eikä näitä tuloksia ole koottu. Australian- 
karjakoirilla spondyloosia on Suomessa raportoitu sekä nuorilla (jo 2-3 — 
vuotiailla) että vanhemmilla koirilla. Spondyloosia ja muita selkävikoja on 
esiintynyt sekä suomalaissyntyisillä, että ulkomailta tuoduilla koirilla. Ulko- 
mailla selkien kuvaaminen on harvinaista. 


Sydänviat Koirien sydänsairaudet ovat synnynnäisiä tai hankittuja. Useimmiten sydänvi- 
kaa aletaan epäillä rutiinitarkastuksessa kuullun sivuäänen perusteella. Sy- 
dänvikojen vakavuusaste vaihtelee. Sydämen vajaatoiminnalla tarkoitetaan 
tilaa, jossa koiralle kerääntyy nestettä keuhkoihin aiheuttaen yskää ja hengi- 
tysvaikeuksia. Sydänvikaisten koirien elinikä on usein tavanomaista lyhyempi. 


Vesipää Vesipää syntyy, kun kallon sisällä erittyvä neste ei pääse normaalisti poistu- 
maan. Päähän kertyy nestettä, joka painaa aivojen kuorikerrosta. Sairauden 
perinnöllisyydestä ei ole tarkkaa tietoa. Oireet tulevat esiin jo parin viikon 
ikäisellä pennulla mutta pentu voi vaikuttaa terveeltä useita kuukausiakin. 
Vesipää johtaa yleensä koiran lopettamiseen varsin nuorena. 


4.4 Ulkomuoto 


Useiden maiden tuonnit ovat vaikuttaneet suomalaisten australiankarjakoirien ulkomuotoon ja 
siten kannassa on erityyppisiä ja kokoisia koiria, silti ulkomuodoltaan suomalaiset australiankarja- 
koirat ovat erittäin hyviä ja terverakenteisia. Koiriemme taso on myös ulkomuototuomarien mie- 
lestä laadullisesti erittäin hyvä. Suomen muotovalion arvon vaatimukset australiankarjakoirilla 
ovat vaihdelleet. Aluksi muotovalion arvoon vaadittiin sertien lisäksi hyväksytty luonnetesti. Vuon- 
na 1994 vaatimukseksi tuli palveluskoirakokeiden avoimenluokan koulutustunnus. Muotovalioita 
syntyi tuolloin harvoin ja vuonna 2002 lähtien hyväksytystä luonnetestistä tehtiin jälleen tarvittava 
käyttötulos muotovalion arvoon. 


Saavuttaakseen Suomen muotovalion arvon australiankarjakoiralla tulee olla näyttelyistä kolme 
sertiä kolmelta eri tuomarilta, yksi serteistä on saatava yli 24 kk ikäisenä sekä sillä on oltava koulu- 
tustunnus palvelus- tai pelastuskoirakokeessa (IPOR) 1- tai A-luokassa tai hyväksytty luonnetesti. 
Käyttöluokassa kilpaillakseen australiankarjakoiran tulee olla käyttövalio (sekä kansalliset että kan- 
sainväliset näyttelyt). FCI:n sääntöjen mukaan australiankarjakoiralle ei voida vahvistaa CACIBia 
mikäli se kilpailee käyttöluokassa. 

Kansainväliseksi muotovalioksi australiankarjakoira tulee, kun se on saavuttanut 4 CACIBIA kol- 
mesta eri maasta, kolmen eri palkintotuomarin arvostelemana. Ensimmäisen ja viimeisen CACIBin 
väli tulee olla vähintään 1 vuosi ja 1 päivä. 


Taulukko 23 Suomalaisten australiankarjakoirien näyttelytulokset 
(korkeimman saadun näyttelytuloksen mukaan 1988-2010) 


ei näyttelytulosta 


Australiankarjakoiran värit 


Australiankarjakoira on geneettisesti valkoinen ja pennut syntyvät päässä ja rungossa olevia merk- 
kejä lukuun ottamatta valkoisina. Rotumääritelmässä mainitut värit ovat red speckled (punainen) 
ja blue speckled (sininen) sekä blue mottled (sinitäplikäs). Speckled tarkoittaa, että koiran väri 
muodostuu enemmän tai vähemmän mustien/ruskeiden ja valkoisten päällyskarvojen sekoittumi- 
sesta, antaen sinisen/punaisen värin vaikutelman. Mitä enemmän valkoisia karvoja, sitä vaaleampi 
väri on, mitä vähemmän valkoisia karvoja, sitä tummempi. Valkoista väriä ei saa olla niin paljon, 
että koira näyttää valkoiselta tai niin vähän, että se näyttää mustalta tai kauttaaltaan ruskealta. 
Aluskarva on sinisillä koirilla musta tai tan-värinen, tan-väri ei saa näkyä päällyskarvan läpi, punai- 
sella koiralla on punainen. Mottled-värisellä koiralla saattaa valkoisen värin alueilla olla myös vä- 
hän valkoista aluskarvaa. 


Päässä ja hännässä olevat merkit ovat sallittuja, muualla rungossa olevat merkit ovat ei-toivottuja. 
Virheellisiä värityksiä ovat ”creeping tan” ( tan-väri, joka ulottuu etujaloista ylös hartioihin ja taka- 
jaloista vartaloon) ja ”saddle” (koiralla erottuu selässä selkeä alue, ”satula”). 


Liiallinen väriin perustuva karsinta ei ole suositeltavaa, vaikka väreissä pitäisi pyrkiä rotumääritel- 
män mukaisiin väreihin. Koiralle, jonka värityksessä rotumääritelmään nähden on parannettavaa, 


saa käyttää jalostukseen, kumppaninaan rotumääritelmän vastaava yksilö. 


Taulukko 24 Suomen australiankarjakoirien värijakauma 


W Sinisiä 


W Punaisia 


(koiranet jalostustietokantaan rekisteröidyt värit 1988-2010) 

Rotumääritelmässä uroksen säkäkorkeus on 46 - 51cm ja nartun 43 - 48 cm. Rotumääritelmä sallii 
suuren koon vaihtelun ja sen vuoksi poikkeamia ei saa sallia, vaan niistä olisi rangaistava ulkomuo- 
toarvostelussa. 


Suomalaiset australiankarjakoirien koosta ei ole tehty suurimuotoista tutkimusta. Erikoisnäyttely s- 
sä 2010 Suomen australiankarjakoirat ry:n jalostustoimikunta mittasi suuren osan osallistuneista ja 
näyttelypaikalle tulleista koirista. Suurin osa koirista vastaa rotumääritelmää, muutamat koirista 
olivat hieman sallittua kokoa suurempia ja muutama vastaavasti pienempiä. Liian ison koon ja no- 
pean kasvun myötä luusto-ongelmat ja nivelviat lisääntyvät. Kasvattajien tulisi pyrkiä jatkossakin 
pitämään rotumme rotumääritelmän kokorajoissa. 


5 Yhteenveto aiemman tavoiteohjelman toteutumisesta 


Edellisessä jalostuksen tavoiteohjelmassa tavoitteena oli säilyttää suomalaisten australiankarja- 
koirien hyvä laatu, säilyttää rodun käyttöominaisuuksia ja taata käyttöominaisuuksia tukeva terve- 
ys. Karjakoiran luonteita pyrittiin kartoittamaan ja pyrkiä hyväluonteisiin ja luonteeltaan ro- 
dunomaisiin australiankarjakoiriin. Huolena jalostuksen tavoiteohjelmassa oli jalostusyksilöiden 
yksipuolinen ja suppea käyttö, ja pienen populaation ongelmat. Edellisessä jalostuksen tavoiteoh- 
jelmassa myöskin pyrittiin kiinnittämään huomiota sairaustilastojen keräämiseen. Ajankohtaisim- 
maksi huolenaiheeksi edellisessä jalostuksen tavoiteohjelmassa määriteltiin rodun silmäsairaudet. 


Suomalaisten australiankarjakoirien laatu on pysynyt hyvänä. Pääsääntöisesti suomalaiset austra- 
liankarjakoirat vastaavat rotumääritelmää hyvin. Rotu on ulkomuodoltaan heterogeeninen, ja 
vaihtelua löytyy. Suurin osa näyttelyissä esiintyneistä koirista saa vähintään laatuarvosanan erit- 
täin hyvä. Rodun kotimaan tuomareita on useampana vuosina ollut arvostelemassa suomalaisia 
australiankarjakoiria ja he ovat pitäneet koiriamme hyvätasoisina. Erityisesti ulkomuototuomarit 
ovat kiinnittäneet huomiota veteraanien korkeaan tasoon, mikä kertoo omalta osaltaan koirien 
laadusta, elinvoimaisuudesta ja kestävyydestä. Huomiota tulee kuitenkin kiinnittää koirien kokoon, 
vaikka suurin osa koirista vastaa rotumääritelmää, on suurin osa koirista rotumääritelmän ylärajal- 
la. Suomalaisten australiankarjakoirien kokoa on pyritty seuraamaan mittaamalla koiria erikois- 
näyttelyn yhteydessä joko jalostustoimikunnan tai tuomarin toimesta. 

Australiankarjakoirien käyttöominaisuudet ovat pysyneet ennallaan. Karjakoiran käyttö työ- ja har- 
rastuskoirana on pysynyt ennallaan, mutta kaikkinensa koiria käytetään harrastuslajeissa ja erityi- 
sesti palveluskoirakokeissa liian vähän, jotta niiden perusteella voisi tehdä kattavaa arviota rodun 
käyttöominaisuuksista. Australiankarjakoirien kanssa harrastavat omistajat ovat kuitenkin pää- 
sääntöisesti tyytyväisiä koiriensa ominaisuuksiin, koirat ovat luonteeltaan ja terveydeltään pää- 
sääntöisesti sellaisia, että ne sopivat niille tarjottuun käyttöön. 


Käyttöominaisuuksien arvioinnin tukena kulkevat luonnetestikäynnit ovat saavuttaneet tasaisen 
suosion harrastajien keskuudessa ja yhdistys on järjestänyt luonnetestejä sekä kannustanut yhdis- 
tyksen jäseniä testauttamaan australiankarjakoiriaan. Luonteeseen liittyvistä asioista ja luonnetes- 
tauksesta on lisäksi julkaistu useita artikkeleita Karjis-lehdessä. Lisäksi luonnetestituloksia osa- 
alueineen ja rotuprofiileineen on kerätty jalostustoimikunnan toimesta ja niitä on julkaistu sekä 
Karjis-lehdessä että Suomen australiankarjakoirat ry:n internetsivuilla. 

Paimennusominaisuuksien kartoittaminen vaikeaa, australiankarjakoiria myydään edelleen myös 
työkoiriksi mutta niiden ominaisuuksia ei ole arvioitu tai dokumentoitu. Paimennustaipumustestiä 
ei australiankarjakoirille ole saatu kehitettyä, mutta erityisesti lampailla tehtäviin Suomessa epävi- 
rallisiin testeihin on kiinnostusta. 


Populaation koko on edelleen yksi suurimmista huolenaiheista. Viime vuosina tuontikoiria on tuo- 
tu Suomeen, mutta jalostuspohja on silti melko kapea, eikä esimerkiksi kaikista tehdyistä yhdis- 
telmistä käytetä koiria jalostukseen. Vuonna 2011 australiankarjakoirille tehtiin ensimmäiset DLA- 
kartoitukset, tulevaisuudessa DLA-testaus voisi antaa lisätietoja rodun monimuotoisuudesta. DLA- 
testattuja koiria on nyt yhteensä 15. Karjakoirilta on löydetty kuutta eri haplotyyppiä, Mitä moni- 
muotoisempi rotu on, sitä useampia haplotyyppejä siitä löytyy. Mainittavaa on, että tutkituista 
karjakoirista löytyi täysin uusi haplotyyppi, jollaista ei ole löytynyt muilta roduilta aiemmin. 15 koi- 
ran otoksella ei kuitenkaan voida vielä tehdä suurieleisiä päätelmiä rodun monimuotoisuudesta. 


Silmäsairaudet ovat edelleen yksi ajankohtainen ongelma rodussa, ja tämän takia PEVISA-sääntöön 
pyritään muuttamaan 12kk:n tarkistusväli 24:n kuukauden sijaan. Ajankohtaisiksi huoliksi on nous- 
sut kuitenkin myös suomalaisten australiankarjakoirien selkien terveys erityisesti spondyloosin ja 
muiden selän rakennevikojen sekä luonnolliseen lisääntymiseen ja erityisesti narttujen luonnolli- 
seen synnytykseen liittyvät pulmat. Jalostusnarttujen pieneen määrään nähden rodussa on suh- 
teellisen paljon keisarinleikkauksella syntyneitä pentueita. 


6 Jalostuksen tavoitteet ja strategiat 


6.1 Visio 


Koiranjalostuksen tarkoituksena on luoda uusia rodun yksilöitä, jotka kaikilta osin ovat mahdolli- 
simman lähellä rotumääritelmän sanelemaa ihanneyksilöä. Jotta jalostustyö edistyisi, on pyrittävä 
säilyttämään jo hankitut hyvät ominaisuudet ja siirtämään ne vanhemmilta uudelle sukupolvelle. 
Toisaalta vanhemmilla olevia virheitä on pyrittävä sukupolvi sukupolvelta eliminoimaan. Jalostuk- 
sen tavoitteena on säilyttää käyttöominaisuuksiltaan karjan käsittelyyn soveltuvia koiria sekä ke- 
hittää palveluskoiriksi sekä monipuolisiksi harrastuskoiriksi soveltuvia terveitä, hyväluonteisia, 
vahvahermoisia, rotutyypillisiä, terveliikkeisiä rotumääritelmän mukaisia australiankarjakoiria - siis 
koiria, jotka kykenevät työhön. Australiankarjakoiran rotumääritelmässä kuvataan verrattain yksi- 
tyiskohtaisesti rodun ulkomuotoon ja rakenteeseen liittyviä ja toivottavia ominaisuuksia. 

Käyttö- ja paimennustaipumukset ja niihin kiinteästi kytkettävät luonnekysymykset kuuluvat tär- 
keimpiin jalostustavoitteisiin. Australiankarjakoira ei sovellu kaikille eivätkä kaikki sovellu austra- 
liankarjakoiralle. 


6.2 Rotuyhdistyksen tavoitteet 


Erityisesti tavoiteohjelmassa huomioitavat seikat: Jalostuspohjassa on huomioitava riittävän laaja 
jalostusmateriaalin käyttö, yksittäisten koirien runsasta käyttöä tulee välttää. Tämän tulee olla 
pienilukuisella rodulla ensisijainen, jotta australiankarjakoirakanta pystytään pitämään elinvoimai- 
sena. Urokselle suositellaan korkeintaan kolmea pentuetta sen elämän aikana, nartulle suositel- 
laan korkeintaan kahta pentuetta. Koirien omistajiin pyritään vaikuttamaan niin, että mahdolli- 
simman moni tutkituttaisi koiransa lonkat, kyynärnivelet ja silmät. Seurataan PEVISA-ohjelman 

vaikutuksia. Kerätään jatkuvasti tietoa eri vioista ja sairauksista ja ylläpidetään tiedostoja, joita 
käytetään hyväksi jalostuksen ohjauksessa. Tilannetta seurataan kaikkien sairauksien osalta. 


6.2.1 Terveys 


Australiankarjakoira on pienilukuinen rotu, jossa vakavien terveysongelmien vastustaminen on 
tärkeää rodun elinvoimaisuuden säilyttämiseksi. Tärkeää on pitää huolta rodun geneettisestä mo- 
nipuolisuudesta, muuten nyt karjakoirilla harvinaisemmat viat nopeasti yleistyvät rodussa. Lonkki- 
en, kyynärien ja silmien terveyttä seurataan ja niistä on tilastoitua tietoa saatavissa. Eri sairauksiin 
tulee kiinnittää huomiota, ja niiden leviäminen kannassa tulee pyrkiä järkevillä jalostusvalinnoilla 
ehkäisemään. 


Rodun elinvoimaisuuden kulmakivi on koirien terve- ja luonnollinen lisääntyminen. Lisääntymiseen 
liittyviä ominaisuuksia pidetään perinnöllisinä, joten jalostuksessa tulee suosia hyvin astuvia, tii- 
nehtyviä ja synnyttäviä koiria, keisarinleikattua narttua ei tule käyttää uudelleen jalostukseen. 
Australiankarjakoirien geenipoolia tulee vaalia, uusintayhdistelmiä, tiukkoja linjauksia tai korkealla 
sukusiitoskertoimella olevia pentueita ei tule tehdä. DLA-kartoituksesta toivotaan tulevaisuuden 
apuvälinettä rodun monimuotoisuuden vaalimiseksi. 


6.2.2 Luonne 


Rodunomaista, toiminnallista luonnetta tulee vaalia. Australiankarjakoiran luonnetta mittaavat 
luonnetesti, mh-kuvaus, harrastuskäytöstä saadut tulokset ja koirien toimiminen työkoirina tai 
muissa paimennustehtävissä. Australiankarjakoiran tulisi olla monipuolinen työ- ja harrastuskoira. 
Australiankarjakoira saa olla luonteeltaan vaativa hyvän toimintakykynsä, vilkkaan temperament- 
tinsä ja rodunomaisen vahtiviettinsä takia. Se ei saa kuitenkaan olla arka tai aggressiivinen. Austra- 
liankarjakoira vaatii liikuntaa ja koulutusta ja kasvattajien ja rotuyhdistyksen on tuotava tämä esiin 
rodusta kiinnostuneille. 


6.2.3 Rakenne ja ulkonäkö 


Australiankarjakoiran rotumääritelmässä on verrattain yksityiskohtainen kuvaus halutunlaisesta 
rakenteesta. Australiankarjakoiran tulee kyetä nopeisiin, äkkinäisiin liikkeisiin sekä olla äärimmäi- 
sen ketterä ja kuitenkin voimakas. Liian raskas koira ei ole ketterä ja kevytrakenteinen koira ei ole 
voimakas, eikä anna vaikutelmaa suuresta voimasta ja kestävyydestä. Työskentelytapansa vuoksi 
koiran rakenteen on oltava mahdollisimman terve ja vahvaluustoinen, tähän olisikin kasvatta- 
jiemme pyrittävä. Liikkeet ovat australiankarjakoiran yksi tärkeimmistä ominaisuuksista, sillä rotu 
on kehitetty liikkumaan vaivatta ja väsymättä pitkiäkin matkoja. Liikkeiden tulisi olla tasapainoiset, 
vapaat, joustavat, väsymättömät ja matkaa voittavat. Kasvattajien tulisi kiinnittää huomiota rodun 
kannalta olennaisiin seikkoihin, painottaen rakenteen terveyttä ja kestävyyttä. Voimakkaasti rodun 
ihanteesta poikkeavat yksilöt jättävät jalostuskäytössä jälkensä koko kantaan. Jalostuksessa tulisi 
huomioida yksilön yleisvaikutelma kantaan nähden. Värien puhtaus tulisi pyrkiä säilyttämään. Liial- 
lista karsintaa ei ulkomuodon yksityiskohtiin perustuen tulisi harrastaa, vaan tärkeää on säilyttää 
terve ja elinvoimainen koirakanta. 

6.3 Rotuyhdistyksen strategiat 


Yhdistys pyrkii jatkossakin edistämään australiakarjakoiran käyttöä monipuolisena työ- ja harras- 
tuskoirana ja tuottamaan asianmukaista tietoa australiankarjakoirasta rotuna. Yhdistys pyrkii kar- 
toittamaan koirien terveyttä ylläpitämällä PRA-dna, BAER- ja DLA listaa. Jalostustoimikunta pyrkii 
seuraamaan rodun kehitystä ja tiedottaa jäsenistöä ajankohtaisista aiheista ja ohjeistamaan eri 
terveysvikojen vastustamisessa. Jalostustoimikunta seuraa australiankarjakoirien luonnetestauksia 
ja MH-kuvauksia ja pyrkii hyödyntämään niistä saatua tietoa. Yhdistys pyrkii tukemaan kasvattajien 
yhteistyötä. Yhdistys toimittaa Karjis-lehteä jäsenilleen ja ylläpitää nettisivuja. Tavoitteena tulisi 
olla jäsenlähtöinen yhdistystoiminta, jossa yhdistyksen voimavaroja ja resursseja käytetään jäsenil- 
le tärkeisiin hankkeisiin jotka edistävät australiankarjakoiraharrastusta Suomessa. 


6.4 Uhat ja mahdollisuudet 


Taulukko 25 Australiankarjakoirien jalostuksen SWOT-analyysi. 


Vahvuudet (S) Heikkoudet (W) Mahdollisuudet (O) Uhat (T) 
o —yhdistyksessäihmi- |e pieni yhdistys, vähän | e Paimennusominai- e liian pieni kanta 
siä, jotka kiinnostu- aktiivisia ihmisiä suuksien testaus ko- | e sopivan omistajan 
neita e määrällisesti pieni keella puute 
e rodunalkuperäisistä rotu e monipuolinen käyt: |e rakenteen heikke- 
ominaisuuksista e rodun haastava tökoirarotu, jolla neminen, koon kasvu 
e haastavarotu luonne ei sovi kaikil- | e työpuolella kiinnos- | e luonteen heikkene- 
e monipuolinen käyt- le tus, karjalaumojen minen 
tökoira e rodun huono maine koot kasvavat jatku | e paimennusominai- 
e vähän tuloksia käyt- vasti suuksien häviäminen 
töpuolelta e monipuolinen har- e trendikoira 
e roduntuntematto- rastuskoira palvelus- 
muus harrastajien ja pelastuskoirala- 
keskuudessa jeihin 


6.5 Varautuminen ongelmiin 


Panostetaan tiedottamiseen ja neuvontaan. Yhdistyksen keskustelufoorumi on yksi väylä jakaa 
tietooa rodusta ja parantaa rodun parissa toimivien ihmisten yhteistyötä. Internet-sivuilta löytyvät 
kaikki viralliset yhdistyksen toimintaan ja rodun jalostamiseen liittyvät asiakirjat. Toimitetaan pen- 
tupaketti kaikille pennun ostajille jossa kerrotaan rodun saattamisesta yhteiskuntakelpoiseksi. 


Taulukko 26 Riskien hallinta 

RISKI SYY VARAUTUMINEN MITEN VÄLTETÄÄN TOTEUTUESSAAN 
MERKITSEE 
JALOSTUSPOHJAN Sukusiitos Kerätään ja hanki- Ei käytetä samansu- —| Jalostus vaikeutuu. 


KAPENEMINEN 


taan tietoa. Pyritään 
tuomaan uutta verta 
ulkomailta. 


kuisia koiria toisil- 
leen vaan pyritään 
ulkosiitokseen 


Sairaudet lisääntyvät. 


LUONTEEN 
PEHMENEMINEN 


luonteen ominai- 
suuksia ei huomioida 
jalostuksessa. 


Tiedotetaan harras- 
tajia ja kasvattajia 
rodun oikean luon- 
teen säilyttämiseksi. 
Luonteen testaami- 
seen kannustaminen 


Käytetään jalostuk- 
sessa koiria, joilla on 
tuloksia virallisista 
kokeista. 


Rotu ei kykene enää 
alkuperäiseen käyttö- 
tarkoitukseen. 


ALKUPERÄISET 
KÄYTTÖOMINAISUU 
DET HÄVIÄVÄT 
RODUSTA 


Koiran fyysisiä ja / tai 
psyykkisiä ominai- 
suuksia ei huomioida 
jalostuksessa. 


Tiedotetaan harras- 
tajia ja kasvattajia 
muistamaan rodun 
alkuperä 


Käytetään jalostuk- 
seen koiria, jotka 
toimivat karjatiloilla 
rodunomaisesti. 
Paimennusominai- 
suuksien testaami- 
nen 


Rotu ei kykene enää 
alkuperäiseen käyttö- 
tarkoitukseen. 


TERVEYS ROMAHTAA 


Jalostuspohjan ka- 
ventuminen. Sairai- 
den koirien jalostus- 


Pidetään kasvattajat 
ajan tasalla rodun 
terveystilanteesta. 


Elinvoimaisten, ter- 
veiden koirien käyt- 
tö. Pienilukuisuuden 


Jalostus vaikeutuu. 
Rodun suosio laskee. 


käyttö. huomioiminen jalos- 
tusvalintoja tehdes- 
sä. 
SUOSIO NOUSEE Pentutehtailu ja Tiedotetaan kasvat- | Valistus. Luonne ja terveys 


RÄJÄHDYSMÄISESTI 


halvalla hinnalla 
myynti 
Sekarotuisten teet- 
täminen 


tajia ja rodusta kiin- 
nostuneita rodun 
alkuperäisen luon- 
teen vahvuudesta. 


heikkenevät. Vahva- 
luontoisia koiria jou- 
tuu osaamattomiin 
käsiin. 


PUREMISTAPAUKSET 


Väärä omistaja. Vää- 
rä ympäristö. Aseena 
käyttö. 

Väärä luonne. 


Tiedotetaan rodun 
taipumuksesta pidät- 
tyväisyyteen ja koiria 
kohtaan epäsosiaali- 
suuteen, korostetaan 
koulutuksen tärkeyt- 
tä 


Kasvattajat pyrkivät 
valikoimaan tarkasti 
kenelle pentu myy- 
dään. 

Erilaisten luonnetes- 
tien käyttö ja ro- 
dunomaiset kokeet. 
Koirien kouluttami- 
nen 


Rodulle muodostuu 
negatiivinen maine, 
pentujen kysyntä 
laskee. 

6. 6 Toimintasuunnitelma JTO:n toteutumiseksi 


Suunniteltaessa jalostusyhdistelmää tulee muistaa, että rodun jalostuspohja on erittäin kapea, 
myös mukaan lukien muu maailma. Tämän vuoksi yhtä ”tähteä” ja / tai siitosmatadoria ei tule 
käyttää useille nartuille vaan, tulee pyrkiä käyttämään mahdollisimman paljon erilinjaisia uroksia. 
Vahvasti sisäsiittoisia yhdistelmiä ei tule tehdä (pienestä kannasta huolimatta). 
Jalostusyksilön tulee olla: 
1. Elinvoimainen, sen tulee kyetä lisääntymään luonnollisesti 
2. Fyysisesti terve, tarpeeksi tutkittu (PEVISA-tutkimukset), jalostusyksilön tulee kyetä kivut- 
tomaan elämään, eikä sillä saa olla arkielämää haittaavia sairauksia tai vikoja 
3. Luonneominaisuuksiltaan testattu ja mahdollisimman rodunomainen, koiran tulee olla 
luonteeltaan riittävä. Sillä ei tule olla arkea haittaavia luonneominaisuuksia. Luonteen ei- 
toivottuja ääripäitä tulee välttää. 


Suomen australiankarjakoirien jalostustoimikunta toteaa, että rodun pienen populaation vuok- 
si jalostusyhdistelmiä tehtäessä joudutaan tekemään kompromisseja. Koirien elinvoimaisuu- 
den tulisi olla ensisijainen ehto koiran jalostuskäyttöön. Jalostuksessa tulisi käyttää riittävän 
terveitä ja riittävän hyväluonteisia koiria, eikä suorittaa liikaa karsintaa. Jalostuspartnerin va- 
linnalla tulee pyrkiä kompensoimaan jalostusyksilön puutteita. Pienessä rodussa on tärkeää, 
että koiria tutkitaan tarpeeksi terveyden ja luonteen osalta, jotta saadaan tarpeeksi tietoa ei- 
toivottavien ominaisuuksien välttämiseen. Koirien terveyteen ja luonteisiin liittyvistä ongelmis- 
ta tulee pitää yllä avointa keskustelua ja kasvattajien tulee rehellisesti kertoa käyttämiensä yk- 
silöiden heikkouksista ja vahvuuksista. 


Jalostustoimikunta pyrkii kouluttamaan itseään ja keräämään materiaalia ko. rodusta ja jaka- 
maan sitä tasapuolisesti rodunharrastajille. 


Ohjeita nartun omistajalle: 


Nartun tulisi olla pentujen syntyessä iältään vähintään 2-vuotias ja korkeintaan 8-vuotias, nartun 
fyysinen kunto huomioon ottaen. Keisarinleikattua narttua ei saa käyttää uudelleen jalostukseen. 
Ensimmäisiä pentuja ei nartulla tulisi teettää yli 5-vuotiaana. Penikointivälin tulee olla vähintään 
10kk SKL:n koirarekisteriohjeen mukaisesti. Nartulle suositellaan korkeintaan kahta pentuetta pie- 
nen populaation takia. 


Nartun tulisi PEVISA-tutkimusten lisäksi kuulotutkittu. Lisäksi on suositeltavaa, että nartulla olisi 
luonnetestattu, mh-kuvattu tai sillä olisi muu sen ominaisuuksista kertova tulos. 


Uroksenomistajaa tulee informoida avoimesti nartun suvussa olevista sairauksista ja vioista mitkä 
ovat tiedossa. 


Ohjeita uroksen omistajalle: 


Urosta joka ei kykene luonnolliseen astumiseen ei saa käyttää jalostukseen. Uroksella ei tulisi olla 
kuin yksi pentue vuodessa ja mikäli sitä käytetään siitokseen usean vuoden ajan, tulisi määrän olla 

mahdollisesti tätäkin pienempi. Urosta suositellaan käytettäväksi sen elämän aikana korkeintaan 
neljä kertaa pienen populaation vuoksi. 


Jalostukseen käytettävän uroksen tulee olla PEVISA-tutkimusten lisäksi kuulotutkittu. Lisäksi on 
suositeltavaa, että uros olisi luonnetestattu, mh-kuvattu tai sillä on muu sen ominaisuuksita kerto- 
va tulos. 


Jos antaa urostaan jalostukseen pitää informoida avoimesti suvussa olevista sairauksista ja vioista 
mitkä ovat tiedossa. 


Kasvattajan vastuu: 


Luovutettaessa pentu tulee olla vähintään 7 viikon ikäinen. Kasvattajan tulee pentuja myydessään 
käyttää SKL:n Sopimus koiran kaupasta -lomaketta ja hänen tulee kertoa pennunostajalle rodussa 
esiintyvistä perinnöllisistä sairauksista ja vioista. Kasvattajan tulee antaa riittävästi -mieluimmin 
kirjalliset ohjeet rodunomaisesta hoidosta, ruokinnasta ja pennun kasvattamisesta yhteiskuntakel- 
poiseksi koiraksi. Muutoinkin kasvatustyössä tulee kaikissa asioissa noudattaa Suomen Kennellii- 
ton yleisiä ohjeita ja määräyksiä. 


7 Tavoiteohjelman toteutumisen seuranta 


Taulukko 27 Jalostuksen tavoiteohjeman toteutumisen seuranta vuosina 2007-2011 


2011 2012 2013 2014 2015 

e DLA,PRA-dnaja | e Selkäsairauk- |e Terveystieto |e Uuden jalos- e Uuden jalostuk- 
BAER —listan yl- sien kartoit- jen ja luon- tuksen tavoite- sen tavoiteoh- 
läpitäminen tamiseen teen seuranta ohjelman val- jelman valmis- 

e Yhdistyksen kannustami- |e Yhdistyksen mistelu tuminen 
järjestämä nen järjestämä e Terveys- ja e luonteiden ja 
luonnetestaus e Terveystulos- luonnetesti luonnetietojen terveyden seu- 

e Monipuolinen ten seuraami- | e Jäsenlähtöi- kerääminen rannasta tehtä- 


Karjis-lehti, jon- 
ka kautta infor- 
moidaan jäse- 
nistöä 
Luonteiden seu- 
ranta 


nen 
Luonteiden 
seuranta 
Jalostustoimi- 
kunnan asian- 
tuntijajäsenen 
konsultoimi- 
nen 
Kasvattajien 
yhteistyöhön 
kannustami- 
nen 


seen yhdistys- 
toimintaan 
panostaminen 
Paimen- 
nusominai- 
suuksien kar- 
toittaminen 
Kasvattajien 
yhteistyöhön 
kannustami- 
nen 


Kasvattajien 
yhteistyö koti- 
maassa ja ul- 
komailla 
Jäsenistön ja 
hallituksen ja 
jalostustoimi- 
kunnan koulut- 
taminen 


vät johtopää- 
tökset 

Uusien tavoit- 
teiden asetta- 
minen 

Viiden vuoden 
aikana noussei- 
den huolenai- 
heiden ja onnis- 
tumisten esiin- 
nosto 

Jalostuksen tavoiteohjelman toteutumisen seurannan peruspilarit ovat terveystulosten seuranta ja 
jäsenistön kannustaminen tutkimuksiin eri foorumien kautta. Karjis-lehteä käytetään hyväksi mo- 
nipuolisen tiedon välittämiseen. Luonteiden eri testaustulosten seuranta ja tulosten päivittäminen 
yhdistyksen internetsivuilla antaa viitteitä luonteiden kehityksestä. 


Tässä jalostuksen tavoiteohjelmassa esitettyjä huolenaiheita (selkien terveys, kapea jalostuspohja, 
silmäsairaudet, elinvoimaisuuteen ja lisääntymiseen liittyvät pulmat) tulee seurata ja mahdollisesti 
luoda kyselylomakkeita tai asiakirjapohjia ongelmien kartoittamiseen. Tämä vaatii kuitenkin myös 
aktiivista panosta jäsenistöltä ja kasvattajilta. 


Yhdistyksen tulisi kannustaa kasvattajia ja rodun harrastajia yhteistyöhön ja pyrkiä tekemään yh- 
distyksestä sellaisen, että jäsenistö kokisi yhdistystoiminnan hyväksi väyläksi vaikuttaa rodun tule- 
vaisuuteen. Ilman jäsenlähtöistä yhdistystoimintaa on vaikea vastata niihin tarpeisiin mitä rotua 
harrastavilla ihmisillä on. Suomen australiankarjakoirat ry ei voi ajaa australiankarjakoirien asiaa 
Suomessa jos yhdistyksen jäsenillä ei ole halua toimintaan osallistua. 


Uusien toimintamallien liiallisen luomisen sijaan on tärkeää pitää yllä vakaa ja informatiivinen poh- 
ja australiankarjakoirien jalostukselle, keskittyä rodun kannalta olennaisimpien haasteiden kartoit- 
tamiseen ja pyrkiä lisäämään eri toimijoiden yhteistyötä rodun hyväksi. 

